ส่วนที่ 1

+-----------------------------------------------------------------------+
| การประกอบธุรกิจ                                                         |
+-----------------------------------------------------------------------+

ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

ความเป็นมา

บริษัท ไทยรีประกันชีวิต จำกัด (มหาชน) (“บริษัทฯ” หรือ “THREL”) โดยมีบริษัท
ไทยรับประกันภัยต่อ จำกัด (มหาชน) (“THRE”) ซึ่งเป็นบริษัทจดทะเบียนในตลาดหลักทรัพย์ฯ
เป็นผู้ถือหุ้นใหญ่ เพื่อดำเนินธุรกิจประกันภัยต่อด้านการประกันชีวิตทุกประเภท ทั้งนี้ THRE
มีวัตถุประสงค์ที่จะแยกธุรกิจประกันภัยต่อด้านประกันชีวิตที่แต่เดิมดำเนินการโดย THRE เอง
โดยจัดตั้งบริษัทฯ
เพื่อรับโอนธุรกิจประกันภัยต่อด้านประกันชีวิตรวมทั้งทรัพย์สินและหนี้สินทั้งหมดที่เกี่ยวข้องไป
เพื่อให้เป็นไปตามพระราชบัญญัติประกันชีวิตและพระราชบัญญัติประกันวินาศภัย พ.ศ. 2535
ที่กำหนดให้ต้องมีการแยกการประกอบธุรกิจประกันชีวิตและธุรกิจประกันวินาศภัยออกจากกัน ปัจจุบัน
บริษัท ไทยรีประกันชีวิต จำกัด (มหาชน) เป็นบริษัทจดทะเบียนในตลาดหลักทรัพย์
นับแต่ได้นำหุ้นเข้าตลาดหลักทรัพย์ฯ เมื่อวันที่ 9 ตุลาคม พ.ศ. 2556 เป็นต้นมา
นับเป็นก้าวสำคัญอีกก้าวหนึ่งของการเจริญเติบโตอย่างยั่งยืน

วิสัยทัศน์

เราพร้อมเป็นคำตอบของธุรกิจประกันชีวิตในอาเซียน

พันธกิจ

เราเป็นคู่ค้า คู่คิดที่มีคุณค่า มุ่งสร้างผลตอบแทนแก่ผู้ถือหุ้น และเพิ่มพูนคุณภาพชีวิตพนักงาน

เป้าหมายการดำเนินธุรกิจ

บริษัท มีเป้าหมายที่จะเป็นมากกว่าผู้ให้บริการรับประกันภัยต่อแบบดั้งเดิมเพียงอย่างเดียว
จึงได้มุ่งที่จะพัฒนาองค์กร ให้สามารถให้บริการลูกค้าบริษัทประกันชีวิตได้ครบวงจร
โดยการเข้าร่วมพัฒนาธุรกิจ วางแผนการตลาด
พัฒนาผลิตภัณฑ์และกำหนดแนวทางการพิจารณารับประกันและพิจารณาสินไหมทดแทน
พร้อมให้บริการรับประกันชีวิตต่อ

ในปีที่ผ่านมา บริษัทมุ่งดำเนินโครงการต่อเนื่องในการร่วมพัฒนาและนำเสนอผลิตภัณฑ์ผ่านสื่อต่างๆ
และทำการขายผ่านโทรศัพท์และตัวแทน
ซึ่งยังคงมีผลการตอบรับอย่างดีจากลูกค้าผู้ชมโฆษณาทางโทรทัศน์
ดังนั้นจึงยังคงมีเป้าหมายที่จะขยายโครงการประเภทนี้เพิ่มเติมในอนาคต

บริษัทยังมีการพัฒนาธุรกิจใหม่ๆ ในผลิตภัณฑ์ด้านประกันสุขภาพ
สอดคล้องกับแนวโน้มของการเปลี่ยนแปลงของโครงสร้างประชากรไทย
และความสนใจในตลาดประกันชีวิตที่มีเพิ่มมากขึ้น
โดยได้ริเริ่มโครงการร่วมพัฒนาผลิตภัณฑ์ประกันสุขภาพกับบริษัทประกันชีวิตหลายแห่ง
โดยร่วมกำหนดรูปแบบความคุ้มครองให้เป็นไปตามความต้องการของลูกค้า
พิจารณาอัตราเบี้ยประกันภัยและวิธีการพิจารณารับประกันภัย
ร่วมบริหารและควบคุมความเสี่ยงกับบริษัทประกันชีวิต
ซึ่งขณะนี้อยู่ระหว่างการดำเนินการตามแผนงานของแต่ละโครงการ

บริษัทยังคงมีเป้าหมายที่จะขยายการให้บริการการรับประกันชีวิตต่อ ให้คำแนะนำผลิตภัณฑ์ใหม่ๆ
และแนวทางการรับประกันเพิ่มเติม สำหรับแบบการประกันชีวิตต่างๆ
ที่บริษัทประกันชีวิตสามารถนำเสนอขายผ่านธนาคาร เช่น แบบประกันคุ้มครองสินเชื่อ
แบบประกันชีวิตและอุบัติเหตุ แบบประกันสุขภาพ เป็นต้น
ซึ่งในปีที่ผ่านมาได้ร่วมขยายธุรกิจในด้านนี้กับบริษัทประกันชีวิตหลายแห่งที่เป็นพันธมิตรทางธุรกิจกับธนาคารชั้นนำในประเทศไทย

พัฒนาการที่สำคัญ

ปี 2543 บริษัทฯ ได้จดทะเบียนก่อตั้งเป็นบริษัทจำกัด โดยใช้ชื่อว่า บริษัท ไทยรีประกันชีวิต จำกัด
ด้วยทุนจดทะเบียนแรกเริ่ม 200 ล้านบาท ประกอบด้วยหุ้นสามัญจำนวน 20 ล้านหุ้น
มูลค่าที่ตราไว้หุ้นละ 10 บาท เมื่อวันที่ 5 มกราคม 2543

บริษัทฯได้รับใบอนุญาตประกอบธุรกิจประกันชีวิตที่ 1/2543 เมื่อ วันที่ 15 มีนาคม 2543

ปี 2550 บริษัทฯ ได้เพิ่มทุนจดทะเบียนจากเดิม 200 ล้านบาท เป็น 500 ล้านบาท
โดยการเสนอขายหุ้นสามัญเพิ่มทุน จำนวน 30 ล้านหุ้น มูลค่าที่ตราไว้หุ้นละ 10 บาท ณ วันที่ 7
สิงหาคม 2550

ปี 2552 บริษัทฯ ได้เริ่มพัฒนาและขยายผลิตภัณฑ์ร่วมกับบริษัทประกันชีวิต
โดยมุ่งเน้นการหาช่องทางการตลาดประเภทใหม่
จึงได้เกิดโครงการขายประกันชีวิตตรงผ่านทางโทรศัพท์ (DRTV)
ซึ่งเป็นโครงการที่นำเสนอผลิตภัณฑ์ประกันชีวิตผ่านสื่อต่างๆ เช่น โทรทัศน์ และสื่อสิ่งพิมพ์
และทำการขายผ่านช่องทางโทรศัพท์

ปี 2554 บริษัทฯ ได้แปรสภาพเป็นบริษัทมหาชน จำกัด โดยใช้ชื่อว่า บริษัท ไทยรีประกันชีวิต จำกัด
(มหาชน) ณ วันที่ 29 กันยายน 2554

ปี 2555 ที่ประชุมวิสามัญผู้ถือหุ้นครั้งที่ 2/2555 เมื่อวันที่ 24 ธันวาคม 2555
มีมติอนุมัติการเปลี่ยนแปลงมูลค่าหุ้นที่ตราไว้โดยลดมูลค่าหุ้นที่ตราไว้จากเดิมหุ้นละ 10 บาท
เป็นหุ้นละ 1 บาท และเพิ่มทุนจดทะเบียนอีกจำนวน 100
ล้านบาทเพื่อรองรับการออกและเสนอขายหุ้นต่อประชาชนเป็นครั้งแรก เป็นจำนวน 600 ล้านบาท
แบ่งเป็นหุ้นสามัญ 600 ล้านหุ้น มูลค่าที่ตราไว้หุ้นละ 1 บาท โดยมีทุนที่ออกและเรียกชำระแล้ว 500
ล้านบาท แบ่งเป็นหุ้นสามัญ 500 ล้านหุ้น มูลค่าที่ตราไว้หุ้นละ 1 บาท

ปี 2556 บริษัทฯ
ได้เริ่มดำเนินการตามแผนพัฒนาผลิตภัณฑ์เกี่ยวกับการประกันสุขภาพซึ่งเป็นส่วนหนึ่งของการประกันชีวิตประเภทร่วมกันพัฒนา

ที่ประชุมวิสามัญผู้ถือหุ้นครั้งที่ 1/2556 เมื่อวันที่ 19 กรกฎาคม มีมติอนุมัติการแก้ไขมติ
เกี่ยวกับการจัดสรรหุ้นสามัญเพิ่มทุนของบริษัทฯ เป็น

(1) จัดสรรหุ้นสามัญเพิ่มทุนจำนวนไม่เกิน 90,000,000 หุ้น มูลค่าที่ตราไว้หุ้นละ 1 บาท
ให้แก่ผู้ถือหุ้นเดิมของบริษัทฯ ตามสัดส่วนการถือหุ้นของผู้ถือหุ้นแต่ละราย (Rights Offering)
และ THRE ได้ใช้สิทธิในการซื้อหุ้นเพิ่มทุนดังกล่าวเต็มทั้งจำนวน

(2) จัดสรรหุ้นสามัญเพิ่มทุนจำนวนไม่เกิน 10,000,000 หุ้น ให้แก่ประชาชนทั่วไปเป็นครั้งแรก
(Initial Public Offering)

-   บริษัทฯ ได้รับอนุญาตให้มีบุคคลซึ่งไม่มีสัญชาติไทย (ตามที่นิยามในพระราชบัญญัติประกันชีวิต
    พ.ศ. 2535 (รวมทั้งที่ได้มีการแก้ไขเพิ่มเติม)) ถือหุ้นรวมกันได้เกินกว่าร้อยละ 49
    ของจำนวนหุ้นที่มีสิทธิออกเสียงและจำหน่ายได้แล้วทั้งหมดของบริษัทฯ เป็นระยะเวลา 10 ปี

-   เพื่อเตรียมการเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย บริษัทฯ และ
    THRE ได้นำหุ้นสามัญของบริษัทฯ จำนวน 295
    ล้านหุ้นออกเสนอขายให้แก่บุคคลโดยเฉพาะเจาะจงซึ่งเป็นผู้ถือหุ้นของ THRE
    ตามสัดส่วนการถือหุ้นที่ผู้ถือหุ้นแต่ละรายถืออยู่และเสนอขายประชาชนทั่วไปเป็นครั้งแรกในราคาหุ้นละ
    9.50 บาท โดยหุ้นที่นำออกเสนอขายประกอบด้วยหุ้น 2 ส่วน คือ

    1.  หุ้นสามัญเดิมที่ THRE ถืออยู่ในบริษัทฯบางส่วนจำนวน 285,000,000 หุ้น
        ส่งผลให้สัดส่วนการถือหุ้นของ THRE ลดลงจากเดิมร้อยละ 100 เหลือร้อยละ 50.8

    2.  หุ้นสามัญเพิ่มทุนจำนวน 10,000,000 หุ้น

-   บริษัทฯ เข้าจดทะเบียนในตลาดหลักทรัพย์แห่งประเทศไทย และเปิดทำการซื้อขายวันแรก
    (First Trading Day) ในวันที่ 9 ตุลาคม 2556

ปี 2557 ที่ประชุมวิสามัญผู้ถือหุ้นครั้งที่ 1/2557 เมื่อวันที่ 4 สิงหาคม
มีมติอนุมัติการแก้ไขเพิ่มเติมข้อบังคับของบริษัทฯ ข้อที่ 10 เป็น “ข้อ 10.
หุ้นของบริษัทโอนได้โดยไม่มีข้อจำกัด”
เพื่อให้สอดคล้องกับหนังสืออนุญาตจากคณะกรรมการกำกับและส่งเสริมการประกอบธุรกิจประกันภัย
หรือ คปภ ตามหนังสือเลขที่ 4220/2386 ลงวันที่ 15 สิงหาคม 2556
ให้มีคนต่างด้าวถือหุ้นในบริษัทฯ ได้เกินกว่าร้อยละ 49
ของหุ้นที่มีสิทธิออกเสียงและจำหน่ายได้แล้วทั้งหมดของบริษัทฯ

THRE ขายหุ้นสามัญของบริษัทฯ ออกไปบางส่วน ส่งผลให้สัดส่วนการถือหุ้นของ THRE
ลดลงจากเดิมร้อยละ 50.8 เหลือร้อยละ 41.5

ภาพรวมการประกอบธุรกิจ

บริษัทฯ ประกอบธุรกิจประกันภัยต่อด้านการประกันชีวิตทุกประเภท
โดยเบี้ยประกันภัยรับส่วนหนึ่งจะถูกกันไว้เป็นเงินสำรองประกันชีวิต
และดำเนินการบริหารเงินสำรองประกันชีวิตส่วนนี้โดยนำไปลงทุนเพื่อสร้างผลตอบแทนให้ครอบคลุมภาระที่จะเกิดขึ้น
ดังนั้น นอกจากการประกันชีวิตแล้ว
การลงทุนจึงถือเป็นธุรกรรมที่มีความสำคัญมากต่อการดำเนินธุรกิจของบริษัทฯ

บริษัทฯ บริหารเงินลงทุนโดยกระจายการลงทุนในหลักทรัพย์ประเภทต่างๆ ทั้งระยะสั้นและระยะยาว
ทั้งตราสารหนี้และตราสารทุน ทั้งนี้การลงทุนของบริษัทฯ
มีการปฏิบัติตามข้อกำหนดตามประกาศคณะกรรมการกำกับและส่งเสริมการประกอบธุรกิจประกันภัย
เรื่อง การลงทุนประกอบธุรกิจอื่นของบริษัทประกันชีวิต

ปัจจุบันบริษัทฯ มีบริษัทร่วม 1 บริษัท ได้แก่ บริษัท อีเอ็มซีเอส ไทย จำกัด (EMCS)
ซึ่งเป็นบริษัทร่วมของบริษัทฯ และเป็นบริษัทย่อยของ THRE ซึ่งเป็นผู้ถือหุ้นใหญ่ของบริษัทฯ
ก่อตั้งขึ้นในปลายปี 2543 ปัจจุบันมีทุนจดทะเบียนและเรียกชำระแล้ว 30 ล้านบาท โดย THRE
ถือหุ้นร้อยละ 49 ของทุนที่เรียกชำระแล้ว และบริษัทฯ ถือหุ้นร้อยละ 20 ของทุนที่เรียกชำระแล้ว
เพื่อดำเนินธุรกิจให้บริการด้านคอมพิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง

โครงสร้างบริษัทฯ

ณ วันที่ 31 ธันวาคม 2557 บริษัทฯ มีโครงสร้างกลุ่มบริษัท ดังนี้

  -----------------------------------------------------------------------
  []

  -----------------------------------------------------------------------

รายชื่อของกลุ่มบริษัทฯ ประกอบด้วย

1)  บริษัท ไทยรับประกันภัยต่อ จำกัด (มหาชน) ("THRE”) ผู้ถือหุ้นใหญ่ของบริษัทฯ
    ถือหุ้นในบริษัทฯ รวมทั้งสิ้นร้อยละ 41.5 ของทุนที่เรียกชำระแล้ว
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันวินาศภัยทุกประเภท
    ปัจจุบันมีทุนจดทะเบียนและเรียกชำระแล้วจำนวน 4,214.99 ล้านบาท THRE
    เป็นหลักทรัพย์จดทะเบียนในตลาดหลักทรัพย์ฯ

2)  บริษัท ไทยรี เทรนนิ่ง จำกัด (“ไทยรี เทรนนิ่ง”) บริษัทย่อยของ THRE ที่ถือหุ้นร้อยละ 100
    ของทุนที่เรียกชำระแล้ว ปัจจุบันมีทุนจดทะเบียนและเรียกชำระแล้วจำนวน 0.50 ล้านบาท
    เพื่อดำเนินธุรกิจด้านการฝึกอบรมและให้คำปรึกษาโดยเน้นกลุ่มลูกค้าที่เป็นบริษัทในธุรกิจประกันภัยเป็นหลัก

3)  บริษัท ไทยรี เซอร์วิสเซส จำกัด (“ไทยรีเซอร์วิสเซส”) บริษัทย่อยของ THRE
    ที่ถือหุ้นร้อยละ 100 ของทุนที่เรียกชำระแล้ว ปัจจุบันมีทุนจดทะเบียนและเรียกชำระแล้ว
    60.00 ล้านบาท เพื่อดำเนินธุรกิจด้านการบริหารจัดการสินไหมทดแทน
    และบริการด้านสนับสนุนการปฏิบัติงานอื่นแก่ธุรกิจประกันภัย อาทิ Call Center

นอกจากนี้ ไทยรีเซอร์วิสเซส ยังได้ถือหุ้นร้อยละ 100 ของทุนที่เรียกชำระแล้ว ในบริษัทย่อยอีก 2
แห่งคือ 1) บริษัท ไทยรี ไลฟ์ แอสชัวรันซ์ โบรกเกอร์ จำกัด (“ไทยรี ไลฟ์ แอสชัวรันซ์
โบรกเกอร์”) ที่มีทุนจดทะเบียนและเรียกชำระแล้ว 2.00 ล้านบาท
ประกอบธุรกิจเป็นนายหน้าประกันชีวิตเพื่อสนับสนุนการขายประกันภัยผ่าน Call Center ทั้งนี้
ไทยรี ไลฟ์ แอสชัวรันซ์ โบรกเกอร์
เป็นบริษัทที่จัดตั้งเพื่อถือใบอนุญาตประกอบธุรกิจเป็นนายหน้าประกันชีวิตเนื่องจากสำนักงานคณะกรรมการกำกับและส่งเสริมการประกอบธุรกิจประกันภัย
(“สำนักงาน คปภ.”)
กำหนดห้ามมิให้บริษัทที่มีใบอนุญาตประกอบธุรกิจเป็นนายหน้าประกันชีวิตทำธุรกิจอื่น
นอกเหนือจากเป็นนายหน้าประกันชีวิต และ 2) บริษัท ไทยรี แอคชัวเรียล คอนซัลติ้ง จำกัด
(“ไทยรี แอคชัวเรียล คอนซัลติ้ง”) มีทุนจดทะเบียนและเรียกชำระแล้ว 2.00 ล้านบาท
ประกอบธุรกิจเป็นที่ปรึกษาและให้บริการด้านคณิตศาสตร์ประกันภัย

4)  บริษัท อีเอ็มซีเอส ไทย จำกัด หรือ (“EMCS”) เป็นบริษัทย่อยของ THRE
    และเป็นบริษัทร่วมของบริษัทฯ ปัจจุบันมีทุนจดทะเบียนและเรียกชำระแล้ว 30.00 ล้านบาท
    โดย THRE ถือหุ้นร้อยละ 49 ของทุนที่เรียกชำระแล้ว และบริษัทฯถือหุ้นร้อยละ 20
    ของทุนที่เรียกชำระแล้ว
    เพื่อดำเนินธุรกิจให้บริการด้านคอมพิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง

แม้ว่าโครงสร้างดังกล่าวจะทำให้บริษัทฯ มีบุคคลที่อาจมีความขัดแย้ง คือ THRE
ซึ่งเป็นผู้ถือหุ้นใหญ่ของบริษัทฯ ถือหุ้นในบริษัทร่วม (EMCS) เกินกว่าร้อยละ 10
ของจำนวนหุ้นที่มีสิทธิออกเสียงทั้งหมด แต่บริษัทฯ เห็นว่า EMCS
เป็นบริษัทที่มีปัจจัยพื้นฐานที่แข็งแกร่ง ไม่มีหนี้สินที่เป็นเงินกู้ยืม
ให้ผลตอบแทนในรูปเงินปันผลที่ดีในระยะยาว และมีผลการดำเนินงานที่ดีและสม่ำเสมอ
นอกจากนี้บริษัทฯ และ THRE มิได้มีการทำรายการโดยตรงกับ EMCS โดยรายการทางการค้าของ
EMCS เป็นการคิดค่าบริการจากบริษัทสมาชิกของ EMCS ได้แก่ บริษัทประกันภัย และอู่ซ่อมรถยนต์
ร้านกระจก ร้านค้าอะไหล่ ศูนย์บริการรถยนต์ และบริษัทสำรวจภัย
ซึ่งไม่ได้เป็นบุคคลที่เกี่ยวข้องของบริษัทฯ และ THRE ตามการใช้บริการที่เกิดขึ้นจริง
และค่าบริการดังกล่าวก็เป็นค่าบริการคิดกับลูกค้าทั่วไป
โครงสร้างการถือหุ้นในลักษณะที่เป็นอยู่ในปัจจุบัน
จึงไม่มีส่วนเอื้อให้เกิดการถ่ายเทผลประโยชน์แต่อย่างใด

2.  ลักษณะการประกอบธุรกิจ

    1.  ลักษณะผลิตภัณฑ์และการให้บริการ

ธุรกิจหลักของบริษัทฯ คือ ธุรกิจประกันภัยต่อด้านการประกันชีวิตทุกประเภท (“ประกันภัยต่อ”)
โดยเบี้ยประกันภัยรับส่วนหนึ่งจะถูกกันไว้เป็นเงินสำรองประกันชีวิต
และดำเนินการบริหารเงินสำรองประกันชีวิตส่วนนี้โดยนำไปลงทุนเพื่อสร้างผลตอบแทนให้ครอบคลุมภาระที่จะเกิดขึ้น

ธุรกิจประกันชีวิตในประเทศไทย แบ่งเป็นสองส่วนคือ การประกันชีวิต
และการประกันภัยต่อด้านประกันชีวิต โดยบริษัทประกันชีวิตในประเทศมีทั้งหมด 24 บริษัท
และบริษัทรับประกันภัยต่อด้านประกันชีวิตมีเพียงบริษัทเดียวคือ บมจ. ไทยรีประกันชีวิต โดยในปี
2557 ตลาดประกันชีวิตของไทยมีเบี้ยประกันภัยรับรวม 499,439 ล้านบาท
ทั้งนี้ส่วนแบ่งทางการตลาดกระจุกตัวในบริษัทประกันชีวิตขนาดใหญ่
โดยบริษัทประกันชีวิตที่มีเบี้ยประกันชีวิตสูงสุด 5 อันดับแรก คือ บมจ.เอไอเอ
บมจ.เมืองไทยประกันชีวิต บมจ.ไทยประกันชีวิต บมจ.กรุงเทพประกันชีวิต และ บมจ.กรุงไทย
แอกซ่า ประกันชีวิต ตามลำดับ คิดเป็นสัดส่วนประมาณร้อยละ 71 ของเบี้ยประกันชีวิตรวม (ที่มา:
สำนักงาน คปภ.)

วัตถุประสงค์ของการทำประกันชีวิตสามารถแบ่งออกได้เป็นสองรูปแบบ คือ

1) ผลประโยชน์ทางด้านความคุ้มครองการเสียชีวิตและเจ็บป่วย
ผู้เอาประกันจะได้รับประโยชน์ทางด้านความคุ้มครองโดยบริษัทประกันชีวิตจะชำระเงินคุ้มครองให้กับผู้รับประโยชน์หากผู้เอาประกันเจ็บป่วย
ประสบอุบัติเหตุ หรือเสียชีวิต
ซึ่งบริษัทประกันชีวิตไม่สามารถคาดการณ์ค่าสินไหมทดแทนที่จะเกิดขึ้นในอนาคตได้
ตัวอย่างกรมธรรม์อาทิ ประกันชีวิตแบบตลอดชีพ ประกันชีวิตคุ้มครองสินเชื่อ ประกันภัยอุบัติเหตุ
แบบประกันสุขภาพ ประกันชีวิตคุ้มครองการเจ็บป่วยจากโรคร้ายแรง เป็นต้น

2) ผลประโยชน์ด้านการออมทรัพย์
ผู้เอาประกันจะได้รับเงินผลประโยชน์ในระหว่างระยะเวลาของสัญญาประกันภัยตามที่กำหนดไว้ล่วงหน้าตั้งแต่เริ่มเอาประกัน
แม้ผู้เอาประกันจะไม่ได้เจ็บป่วย ประสบอุบัติเหตุ หรือเสียชีวิตแต่อย่างใด
ซึ่งบริษัทประกันชีวิตสามารถวางแผนได้ล่วงหน้าสำหรับเงินผลประโยชน์ที่ต้องจ่ายให้ผู้เอาประกันในอนาคต
ตัวอย่างกรมธรรม์อาทิ ประกันชีวิตแบบสะสมทรัพย์ ประกันชีวิตแบบเน้นการลงทุน
ประกันชีวิตแบบบำนาญ ประกันชีวิตแบบที่มีการจ่ายเงินคืน/เงินปันผล เป็นต้น
ทั้งนี้การทำประกันชีวิตแบบผลประโยชน์ด้านการออมทรัพย์มีสัดส่วนที่มากกว่าการทำประกันชีวิตแบบผลประโยชน์ทางด้านความคุ้มครองการเสียชีวิตและเจ็บป่วย
(ที่มา: บริษัทฯ)

ดังนั้นความเสี่ยงของบริษัทประกันชีวิตสามารถแบ่งออกได้สองรูปแบบตามวัตถุประสงค์ของการทำประกันชีวิต
คือ การจ่ายความคุ้มครองจากการเสียชีวิต หรือทุพพลภาพสิ้นเชิงถาวร
สำหรับผลประโยชน์ทางด้านความคุ้มครองการเสียชีวิตและเจ็บป่วย
ซึ่งทุนประกันประเภทดังกล่าวมีทุนประกันค่อนข้างสูง
และบริษัทประกันชีวิตไม่สามารถคาดการณ์เหตุการณ์ได้ล่วงหน้าซึ่งหมายถึงค่าสินไหมทดแทนที่จะเกิดขึ้นในอนาคต
สำหรับผลประโยชน์ด้านการออมทรัพย์ ซึ่งทุนประกันประเภทดังกล่าวมีทุนประกันค่อนข้างต่ำ
บริษัทประกันชีวิตสามารถวางแผนได้ล่วงหน้าสำหรับค่าสินไหมทดแทนที่จะเกิดขึ้นในอนาคต
โดยบริษัทประกันชีวิตจะบริหารความเสี่ยงภัยโดยจะเอาประกันภัยต่อสำหรับผู้เอาประกันชีวิตในรายที่มีทุนประกันรวมเกินทุนประกันที่บริษัทกำหนด
โดยประเมินจากจำนวนทุนประกันชีวิตที่รับความเสี่ยงภัยในการชดใช้ค่าสินไหมทดแทนทั้งหมด
(Retention) กับเงินกองทุนของบริษัทที่ต้องดำรงไว้ตามกฎหมาย
สำหรับความเสี่ยงภัยที่เกินกว่าส่วนที่บริษัทประกันชีวิตรับไว้เอง นอกจากนี้ยังมีประกาศสำนักงาน
คปภ. เรื่องการกำหนดสัดส่วนที่เก็บไว้เองของบริษัทประกันชีวิต (Retention limit)
เทียบกับเบี้ยประกันชีวิตโดยตรงของบริษัท ซึ่งมีข้อความโดยสรุปดังนี้

-   บริษัทประกันชีวิตที่มีเบี้ยประกันชีวิตโดยตรง น้อยกว่า 1,000 ล้านบาท
    ต้องมีสัดส่วนทุนประกันชีวิตที่เก็บไว้เองอย่างน้อย 500,000 บาท

-   บริษัทประกันชีวิตที่มีเบี้ยประกันชีวิตโดยตรง ตั้งแต่ 1,000 ล้านบาท
    ต้องมีสัดส่วนทุนประกันชีวิตที่เก็บไว้เองตั้งแต่ 1,000,000 บาท

บริษัทประกันชีวิตจะทำการกระจายความเสี่ยงภัยในการชดใช้ค่าสินไหมทดแทนไปยังบริษัทรับประกันภัยต่อ
ทั้งนี้บริษัทประกันชีวิตสามารถทำประกันภัยต่อกับบริษัทประกันภัยต่อได้มากกว่าหนึ่งแห่ง
และบริษัทรับประกันภัยต่อก็สามารถกระจายความเสี่ยงต่อให้กับบริษัทรับประกันภัยต่ออื่นได้
ขึ้นอยู่กับขนาดของความเสี่ยง (Risk) และความสามารถในการรับความเสี่ยง (Retention
Limit) ของบริษัทรับประกันต่อแต่ละแห่ง
เนื่องจากการรับประกันชีวิตแบบที่ให้ผลประโยชน์ทางด้านความคุ้มครองการเสียชีวิตและเจ็บป่วย
ก่อให้เกิดความเสี่ยงภัยแก่บริษัทประกันชีวิตมากกว่าการรับประกันชีวิตแบบที่ให้ผลประโยชน์ด้านการออมทรัพย์
ดังนั้นบริษัทประกันชีวิตจึงมีการทำประกันภัยต่อในส่วนที่ให้ผลประโยชน์ทางด้านความคุ้มครองการเสียชีวิตและเจ็บป่วยมากกว่าผลประโยชน์ด้านการออมทรัพย์

หลักการในการพิจารณาคัดเลือกบริษัทรับประกันภัยต่อของบริษัทประกันชีวิต คือ

-   ชื่อเสียง สถานะทางการเงิน อันดับความน่าเชื่อถือใน (Credit Rating) ระดับ A ขึ้นไป

-   ข้อได้เปรียบจากเงื่อนไขการรับประกันชีวิตต่อ
    โดยสามารถตอบสนองความต้องการตามนโยบายของบริษัทประกันชีวิตได้ เช่น
    การพิจารณารับประกันภัย รูปแบบสัญญาประกันภัยต่อ อัตราเบี้ยประกันภัยต่อ รวมถึงค่าบำเหน็จ
    (Commission) เป็นต้น

-   ปัจจัยด้านบริการต่างๆ ที่สนับสนุนในการดำเนินงาน

-   ความพึงพอใจและความสะดวกรวดเร็วที่ได้รับจากการให้บริการ

    1.  ประเภทการประกันชีวิตที่บริษัทฯ รับประกันภัยต่อจากบริษัทประกันชีวิต

ประเภทการประกันชีวิตที่บริษัทฯรับประกันภัยต่อจากบริษัทประกันชีวิตมีดังนี้

(1) ประกันชีวิตรายสามัญ (Ordinary Life)

คือประกันชีวิตที่กำหนดเงื่อนไขการจ่ายเงินเอาประกันให้กับผู้รับผลประโยชน์เมื่อผู้ทำประกันเสียชีวิตหรือ
จ่ายเงินเอาประกันให้แก่ผู้เอาประกันในกรณีที่ผู้เอาประกันมีชีวิตอยู่ในวันที่กรมธรรม์ครบกำหนดสัญญา
ซึ่งโดยทั่วไปจะกำหนดวันครบอายุสัญญาเมื่อผู้เอาประกันมีอายุครบ 90 หรือ 99 ปี
จะกำหนดการชำระเบี้ยประกันตลอดชีพ
แต่บางแบบอาจจะลดระยะเวลาชำระเบี้ยประกันลงเพื่อให้เหมาะสมกับความต้องการของลูกค้า เช่น
ชำระเบี้ยประกัน 15 ปี 20 ปี หรือ จนถึงอายุ 60 ปี เป็นต้น

(2) การประกันชีวิตกลุ่ม (Group Life)

คือประกันชีวิตที่ 1 กรมธรรม์จะมีผู้เอาประกันชีวิตร่วมกันตั้งแต่ 5 คนขึ้นไป
ส่วนมากจะเป็นกลุ่มของพนักงานบริษัท ซึ่งเป็นสวัสดิการที่บริษัทห้างร้าน และองค์กรต่างๆ
ทั้งภาครัฐบาล และเอกชนจัดให้กับลูกจ้าง โดยปกติกรมธรรม์ประกันชีวิตกลุ่มจะเป็นสัญญาปีต่อปี
ซึ่งต้องเก็บเบี้ยประกันทุกปี
ยกเว้นกรมธรรม์ที่ออกแบบพิเศษซึ่งอาจชำระเบี้ยประกันเพียงครั้งเดียวตลอดระยะเวลาคุ้มครองก็ได้

(3) การประกันชีวิตเพื่อคุ้มครองสินเชื่อ (Credit Life)

คือประกันชีวิตที่คุ้มครองการเสียชีวิต
หรือคุ้มครองการเสียชีวิตและทุพพลภาพถาวรสิ้นเชิงของผู้กู้เงินจากธนาคารที่เป็นผู้ปล่อยสินเชื่อ
โดยธนาคารต้องการประกันความเสี่ยงในกรณีที่ผู้กู้เสียชีวิต หรือทุพพลภาพถาวรสิ้นเชิง
ลักษณะของผลิตภัณฑ์คือทุนเอาประกันชีวิต
และระยะเวลาเอาประกันชีวิตจะลดลงรายงวดตามจำนวนและระยะเวลาสินเชื่อ

(4) อุบัติเหตุและสุขภาพ (Accident & Health)

คือประกันชีวิตที่ให้ความคุ้มครองการเสียชีวิต และการสูญเสียอวัยวะเนื่องจากอุบัติเหตุ
และให้ความคุ้มครองเกี่ยวกับการชดเชยค่ารักษาพยาบาลที่เกิดขึ้น
ไม่ว่าจะเกิดจากการเจ็บป่วยหรือจากอุบัติเหตุ

1.  ประเภทสัญญาประกันภัยต่อ

สัญญาประกันภัยต่อแบ่งออกได้เป็น 2 ประเภทดังนี้

1.  การรับประกันภัยต่อแบบทำสัญญาต่อกัน (Treaty Reinsurance)

เป็นการรับประกันภัยต่อตามเงื่อนไขสัญญาที่ตกลงกันไว้ล่วงหน้าระหว่างบริษัทประกันชีวิตกับบริษัทผู้รับประกันภัยต่อ
(Reinsurer) โดยบริษัทประกันชีวิตจะกำหนดส่วนที่รับไว้เอง (Retention)
ตามความสามารถของบริษัท
สำหรับความเสี่ยงภัยที่เกินกว่าส่วนที่บริษัทประกันชีวิตรับไว้เองจะเอาประกันภัยต่อกับบริษัทประกันภัยต่อ
(Reinsurer) โดยปกติแล้วสัญญาจะกำหนดกรอบเงื่อนไขในการรับประกันภัยต่อไว้อย่างกว้างๆ
เช่น ความคุ้มครอง และทุนประกัน เป็นต้น ในกรณีที่กรมธรรม์ใดเข้าเงื่อนไขที่กำหนดไว้ล่วงหน้า
บริษัทฯ ก็สามารถรับประกันภัยต่อได้ทันที

สัญญาตามข้อตกลงของตลาด (Market Agreement) เป็น การรับประกันภัยต่อแบบทำสัญญาต่อกัน
(Treaty Reinsurance) ประเภทหนึ่ง โดยเป็นสัญญาที่บริษัทฯ
ได้ตกลงเงื่อนไขการประกันชีวิตต่อกับบริษัทประกันชีวิตคู่สัญญาจำนวน 11 บริษัท
ตั้งแต่ช่วงแรกเริ่มก่อตั้งบริษัทฯ ซึ่งยังมีความต่อเนื่องมาจนถึงปัจจุบัน เพื่อให้บริษัทฯ
มีส่วนร่วมในสัญญาประกันชีวิตภายใต้การตกลงของตลาดประกันชีวิตตามนโยบายของรัฐบาลในการเก็บเบี้ยประกันชีวิตไว้ในประเทศ
ทั้งนี้หากเงื่อนไขเป็นไปตามข้อตกลงในสัญญาตามข้อตกลงของตลาด (Market Agreement)
บริษัทฯสามารถรับประกันภัยต่อจากบริษัทประกันชีวิตได้ทันที
ในการรับประกันภัยต่อตามสัญญาตามข้อตกลงของตลาด (Market Agreement)
อย่างไรก็ตามสัญญาตามข้อตกลงของตลาด (Market Agreement) มีเงื่อนไขเหมือนสัญญาทั่วไป
สามารถยกเลิกได้ แต่โดยแนวทางปฏิบัติทางธุรกิจตามที่เป็นอยู่ ยังคงให้สัญญาเดินหน้าต่อไป
หลังจากที่บริษัทฯ รับประกันภัยต่อมาแล้ว ตามสัญญาตามข้อตกลงของตลาด (Market Agreement)
จะมีการทำประกันต่อช่วงกลับไปยังบริษัทประกันชีวิตคู่สัญญาบางราย

2.  การรับประกันภัยต่อแบบเฉพาะราย (Facultative Reinsurance)

เป็นการรับประกันภัยต่อกรณีที่บริษัทประกันชีวิตไม่มีสัญญาการรับประกันภัยต่อแบบทำสัญญาต่อกัน
(Treaty Reinsurance) กับบริษัทฯ
หรือกรณีที่ไม่เข้าเงื่อนไขในสัญญาการรับประกันภัยต่อแบบทำสัญญาต่อกัน (Treaty Reinsurance)
ที่บริษัทประกันชีวิตทำไว้กับบริษัทฯ โดยจะมีวิธีการพิจารณาคัดเลือกรับประกันภัยต่อด้วยข้อเสนอ
เงื่อนไขความคุ้มครองและอัตราเบี้ยประกันชีวิตต่อเฉพาะแต่ละรายกรมธรรม์

สัญญาประกันภัยต่อมีเงื่อนไขการต่ออายุอัตโนมัติในแต่ละปี
เว้นแต่จะมีการแจ้งยกเลิกโดยคู่สัญญาฝ่ายใดฝ่ายหนึ่ง ซึ่งจะต้องแจ้งล่วงหน้า 3 เดือนก่อนสิ้นปี
เพื่อให้มีเวลาในการพิจารณาเงื่อนไขใหม่ร่วมกันของคู่สัญญาก่อนที่จะยืนยันการยกเลิกสัญญาหากไม่สามารถตกลงร่วมกันได้
กรณีที่มีการยกเลิกสัญญาประกันภัยต่อ บริษัทฯจะยุติการให้ความคุ้มครองในกรมธรรม์ใหม่
แต่ยังคงรับประกันภัยต่อในกรมธรรม์ที่ได้ส่งเบี้ยประกันชีวิตต่อไว้จนกว่ากรมธรรม์นั้นๆ จะสิ้นผลบังคับ

1.  ลักษณะธุรกิจประกันภัยต่อตามนโยบายการตลาด

ลักษณะธุรกิจประกันภัยต่อด้านการประกันชีวิตของบริษัทฯจะเป็นการรับประกันชีวิตต่อจากบริษัทประกันชีวิตในประเทศ
โดยบริษัทฯ ไม่สามารถดำเนินธุรกิจประกันชีวิตโดยตรงได้ ลักษณะธุรกิจของบริษัทฯ
สามารถแบ่งได้เป็น 2 ประเภทหลัก ดังนี้

1. การประกันชีวิตประเภทดั้งเดิม (Conventional Reinsurance)

เป็นการรับประกันภัยต่อจากบริษัทประกันชีวิต โดยที่บริษัทประกันชีวิตมีการจัดการทุกอย่างด้วยตัวเอง
ตั้งแต่พัฒนารูปแบบกรมธรรม์ ทำการตลาด และขายด้วยตัวเอง
โดยมีการกระจายความเสี่ยงด้านทุนประกันให้กับบริษัทประกันภัยต่อ (Reinsurer)
ทั้งในและต่างประเทศหลายๆ ราย ซึ่งจำนวนบริษัทประกันภัยต่อ (Reinsurer)
เหล่านั้นมีจำนวนมาก และบริษัทฯก็เป็นส่วนหนึ่งที่ได้งานประกันภัยต่อลักษณะนี้
โดยที่บริษัทประกันภัยต่อ (Reinsurer)
แต่ละรายไม่ต้องเข้าไปมีส่วนร่วมในการสร้างและพัฒนาผลิตภัณฑ์กับบริษัทประกันชีวิต หรือที่เรียกว่า
Passive Reinsurance ทั้งนี้การประกันชีวิตประเภทดั้งเดิม (Conventional Reinsurance)
มีสัญญาประกันภัยต่อทั้ง 2 ประเภทคือแบบทำสัญญาต่อกัน (Treaty Reinsurance)
และแบบเฉพาะราย (Facultative Reinsurance)

2. การประกันชีวิตประเภทร่วมกันพัฒนา (Non-conventional Reinsurance)

ตลาดรับประกันภัยต่อเป็นตลาดเปิดที่บริษัทรับประกันภัยต่อจากต่างประเทศสามารถเข้ามาได้ตลอด
บริษัทฯจึงไม่สามารถเลือกงานได้มากเพราะจำนวนงานในประเทศมีจำนวนจำกัด บริษัทฯ
จึงต้องเพิ่มบทบาทในการดำเนินธุรกิจ และเป็นนโยบายของบริษัทฯ
ที่จะทำธุรกิจแบบแสวงหาโอกาสทางการตลาดใหม่ (Active Reinsurer)
โดยจะเข้าไปมีส่วนร่วมในทุกๆ กิจกรรมร่วมกับบริษัทประกันชีวิต
ตั้งแต่การนำเสนอและพัฒนากรมธรรม์ประเภทใหม่ๆ ที่เป็นความต้องการของตลาด
จัดทำแผนการตลาด และหาช่องทางการตลาด ซึ่งทำให้บริษัทฯ
สามารถกำหนดรูปแบบกรมธรรม์และอัตราเบี้ยประกันภัยที่เหมาะสม
รวมทั้งกำหนดส่วนแบ่งการรับประกันภัยต่อในอัตราส่วนที่สูงขึ้น ซึ่งรายได้ในส่วนที่บริษัทฯ
จะได้รับจะอยู่ในรูปของเบี้ยประกันภัยต่อของกรมธรรม์นั้น
แต่จะได้รับในสัดส่วนที่สูงกว่าอัตราส่วนการรับประกันภัยต่อประเภทดั้งเดิม (Conventional
Reinsurance) การประกันชีวิตประเภทร่วมกันพัฒนา (Non-conventional Reinsurance)
มีสัญญาประกันภัยต่อทั้ง 2 ประเภทคือแบบทำสัญญาต่อกัน (Treaty Reinsurance)
และแบบเฉพาะราย (Facultative Reinsurance)

โดยในช่วง 3 ปีที่ผ่านมา บริษัทฯได้พัฒนาโครงการขายประกันชีวิตตรงผ่านทางโทรศัพท์ (DRTV)
และโครงการรับประกันสุขภาพ ร่วมกับบริษัทประกันชีวิตชั้นนำในตลาด สำหรับโครงการ DRTV
บริษัทฯได้นำเสนอโครงการเต็มรูปแบบ การวิเคราะห์กำไรขาดทุนของโครงการ
การคิดผลิตภัณฑ์ให้สอดคล้องกับกลุ่มเป้าหมาย การนำเสนอกลุ่มทดลอง
การนำเสนอผลิตภัณฑ์โฆษณาในสื่อต่างๆ เช่น โทรทัศน์ และสื่อสิ่งพิมพ์ เป็นต้น
รวมถึงดูแลและกำหนดขั้นตอนการจำหน่ายผลิตภัณฑ์ โดยเฉพาะช่องทางการขายทางโทรศัพท์
เพื่อให้ได้เป้าหมายที่กำหนด ส่วนโครงการประกันสุขภาพบริษัทฯ
ได้มีส่วนร่วมในการบริหารจัดการเพื่อมุ่งเน้นการลดอัตราส่วนค่าสินไหมทดแทน (Loss Ratio)
โดยบริษัทฯได้เข้าไปร่วมวางแผนพัฒนาบุคลากรด้านพิจารณารับประกันภัยและสินไหมทดแทน

โครงสร้างรายได้

+----------------------------+------+-----+-------+-----+------+-----+
| รายได้จากการขาย             | ปี    |     | ปี     |     | ปี    |     |
|                            | 2557 |     | 2556  |     | 2555 |     |
+----------------------------+------+-----+-------+-----+------+-----+
|                            | ล้า   | ร้อ  | ล     | ร้อ  | ล้า   | ร้อ  |
|                            | นบาท | ยละ | ้านบาท | ยละ | นบาท | ยละ |
+----------------------------+------+-----+-------+-----+------+-----+
| เบี้ยประกันภัยต่อรับที่ถือเป็นรายได้  |      |     |       |     |      |     |
+----------------------------+------+-----+-------+-----+------+-----+
| -   การประกันช              | 1,1  | 6   | 991.9 | 6   | 7    | 6   |
| ีวิตประเภทดั้งเดิม(Conventional | 48.2 | 7.4 |       | 7.7 | 67.3 | 9.7 |
|     Reinsurance)           |      |     |       |     |      |     |
+----------------------------+------+-----+-------+-----+------+-----+
| -                          | 4    | 2   | 407.9 | 2   | 2    | 2   |
|   การประกันชีวิตประเภทร่วมพัฒนา | 34.7 | 5.5 |       | 7.8 | 73.4 | 4.9 |
|     (Non-conventional      |      |     |       |     |      |     |
|     Reinsurance)           |      |     |       |     |      |     |
+----------------------------+------+-----+-------+-----+------+-----+
| รายได้จากการลงทุนสุทธิ         | 1    | 6.8 | 58.4  | 4.0 | 52.5 | 4.8 |
|                            | 15.6 |     |       |     |      |     |
+----------------------------+------+-----+-------+-----+------+-----+
| รายได้ค่าจ้างและค่าบำเหน็จ      | 2.7  | 0.2 | 4.3   | 0.3 | 5.6  | 0.5 |
+----------------------------+------+-----+-------+-----+------+-----+
| รายได้อื่น                    | 2.3  | 0.1 | 2.5   | 0.2 | 1.4  | 0.1 |
+----------------------------+------+-----+-------+-----+------+-----+
| รวม                        | 1,7  | 10  | 1,    | 10  | 1,1  | 10  |
|                            | 03.5 | 0.0 | 465.0 | 0.0 | 00.2 | 0.0 |
+----------------------------+------+-----+-------+-----+------+-----+

1.  การตลาดและการแข่งขัน

1.  

2.  1.  
    2.  

1.  

2.  1.  

    2.  1.  กลยุทธ์การแข่งขัน

บริษัทฯ เป็นผู้ดำเนินธุรกิจการประกันภัยต่อด้านประกันชีวิตเพียงบริษัทเดียวในประเทศไทย
ซึ่งมีความเข้าใจในธุรกิจ และสภาวะตลาดประกันชีวิตในประเทศ
ทั้งนี้บริษัทฯได้กำหนดนโยบายการตลาดของบริษัทฯ ดังนี้

-   มุ่งเน้นการพัฒนาผลิตภัณฑ์ และบริการต่างๆที่สร้างโอกาสทางธุรกิจ (Value Added
    Service) และร่วมเป็นคู่ค้ากับบริษัทประกันชีวิตทุกบริษัท

-   แสวงหาโอกาสทางการตลาดใหม่ (Active Reinsurer)
    โดยบริษัทฯได้พัฒนาโครงการขายประกันชีวิตตรงผ่านทางโทรศัพท์ (DRTV) สำหรับโครงการ
    DRTV บริษัทฯได้นำเสนอโครงการเต็มรูปแบบ การวิเคราะห์กำไรขาดทุนของโครงการ
    การคิดผลิตภัณฑ์ให้สอดคล้องกับกลุ่มเป้าหมาย การนำเสนอกลุ่มทดลอง
    การนำเสนอผลิตภัณฑ์โฆษณาในสื่อต่างๆ เช่น โทรทัศน์ และสื่อสิ่งพิมพ์ รวมถึงดูแล
    และกำหนดขั้นตอนการจำหน่ายผลิตภัณฑ์ โดยเฉพาะช่องทางโทรศัพท์
    เพื่อให้ได้เป้าหมายที่กำหนด

-   การใช้ศักยภาพด้านบุคลากรของบริษัทฯ
    ที่มีความเชี่ยวชาญเฉพาะทางในการสนับสนุนให้ความรู้ด้านเทคนิค
    แนวทางการพิจารณารับประกันและพิจารณาสินไหมกับลูกค้า
    เพื่อให้ผลการดำเนินงานของผลิตภัณฑ์นั้นๆ มีกำไรและบริหารจัดการได้อย่างมีประสิทธิภาพ
    ซึ่งตั้งแต่ปี 2555 ที่ผ่านมาบริษัทฯได้ร่วมรับประกันชีวิตต่อด้านประกันสุขภาพกับบริษัทประกันชีวิต
    โดยได้มีส่วนร่วมในการบริหารจัดการเพื่อมุ่งเน้นการลดอัตราส่วนค่าสินไหมทดแทน (Loss
    Ratio) โดยบริษัทฯได้เข้าไปร่วมวางแผนพัฒนาบุคลากรด้านพิจารณารับประกันภัย
    และสินไหมทดแทน

กลยุทธ์การแข่งขันและโอกาสทางธุรกิจ

-   บริษัทฯมีความเข้าใจธุรกิจประกันภัยต่อรวมถึงความต้องการผลิตภัณฑ์ประกันชีวิตของคนไทยเป็นอย่างดี
    สามารถตอบสนองความต้องการของลูกค้าได้รวดเร็ว
    โดยไม่มีข้อจำกัดเรื่องภาษาหรือการติดต่อสื่อสาร
    เนื่องจากบริษัทฯเป็นบริษัทประกันภัยต่อด้านประกันชีวิตในประเทศเพียงแห่งเดียวในประเทศไทย

-   บริษัทมีนโยบายรับประกันชีวิตและเสนออัตราเบี้ยประกันชีวิตที่ยืดหยุ่นและสอดคลัองกับความต้องการของตลาด

-   มีบุคลากรที่มีความเชี่ยวชาญทั้งด้านเทคนิค ด้านการพัฒนาผลิตภัณฑ์ ด้านการวิจัยและวางแผน
    ด้านการบริหารความเสี่ยง
    รวมถึงมีหน่วยงานรวบรวมข้อมูลเกี่ยวกับการประกันชีวิตในประเทศไทย
    ทำให้มีฐานข้อมูลสถิติในด้านต่างๆ เช่น อัตราการตาย สาเหตุของการเจ็บป่วย
    สถิติการตายด้วยโรคต่างๆ ของประชากรในประเทศ เป็นต้น
    ซึ่งช่วยในการพัฒนาธุรกิจและบริหารความเสี่ยงที่มีประสิทธิภาพ

-   บริษัทฯ ปฏิบัติตามกฎหมาย และเกณฑ์การกำกับดูแลของสำนักงาน คปภ.
    เช่นเดียวกันกับบริษัทประกันชีวิตอื่นๆ ทำให้การพิจารณาความมั่นคงของบริษัทฯ
    เป็นมาตรฐานเดียวกัน ส่งผลให้บริษัทฯได้รับความไว้วางใจจากบริษัทประกันชีวิต

-   บริษัทฯมีความมั่นคงของเงินกองทุนที่แข็งแกร่ง บริษัทฯมีอัตราส่วนความเพียงพอของเงินกองทุน
    (CAR Ratio) ณ วันที่ 31 ธันวาคม 2556 ที่ร้อยละ 522 และ ณ วันที่ 31 ธันวาคม 2557
    มีอัตราส่วนความเพียงพอของเงินกองทุน (CAR Ratio)
    ก่อนการตรวจสอบจากผู้สอบบัญชีที่ร้อยละ 471 ซึ่งเกินกว่าร้อยละ 300
    ดังนั้นบริษัทประกันชีวิตที่ส่งประกันภัยต่อให้บริษัทฯ
    จะถูกกำหนดค่าความเสี่ยงด้านเครดิตจากการประกันภัยต่อ (Credit Risk Charge)
    ระดับที่ต่ำสุดคือร้อยละ 1.6 เท่านั้น
    เทียบเท่ากับการทำประกันภัยต่อไปยังบริษัทประกันภัยต่อต่างประเทศที่มีอันดับความน่าเชื่อถือ
    (International Credit Rating) ในระดับ AAA
    ส่งผลให้บริษัทประกันชีวิตต้องดำรงเงินกองทุนไว้เพื่อรองรับความเสี่ยงด้านเครดิตจากการประกันภัยต่ออยู่ในระดับต่ำ
    ทำให้ต้นทุนของการใช้เงินกองทุนในการทำธุรกิจต่ำลงไปด้วย

    1.  การจำหน่ายและช่องทางการจำหน่าย

บริษัทประกันชีวิตในประเทศไทยมีช่องทางการจัดจำหน่ายผลิตภัณฑ์ประกันชีวิตโดยสามารถแบ่งออกได้
4 ช่องทาง คือ

1)  ตัวแทน

2)  ผ่านช่องทางธนาคาร (Bancassurance)

3)  ผ่านทางโทรศัพท์ (Telemarketing)

4)  ช่องทางการจำหน่ายอื่น

รูปภาพแสดงอัตราส่วนช่องทางการขายประกันชีวิตในปี 2555 – ปี 2557

  ----------------------- ----------------------- -----------------------
  ปี 2555                  ปี 2556                  ปี 2557

  []                      []                      []
  ----------------------- ----------------------- -----------------------

ที่มา: สำนักงานคณะกรรมการกำกับและส่งเสริมการประกอบธุรกิจประกันภัย

จะเห็นได้ว่าช่องทางการจำหน่ายผ่านตัวแทนเป็นช่องทางการจำหน่ายที่มีสัดส่วนสูงสุดในธุรกิจ
อย่างไรก็ตามช่องทางการจำหน่ายผ่านธนาคารมีอัตราการขยายตัวอย่างต่อเนื่อง
โดยกลุ่มลูกค้าของธนาคารพาณิชย์
เป็นผู้ที่มีกำลังซื้อทั้งประกันชีวิตแบบรายบุคคลและแบบคุ้มครองสินเชื่อ
ด้วยเหตุนี้จึงทำให้รายได้จากค่าธรรมเนียมของธนาคารพาณิชย์เติบโตเพิ่มขึ้นทุกปีจึงเป็นแรงผลักดันให้ธนาคารให้ความสำคัญกับธุรกิจประกันชีวิตอย่างจริงจัง
จากอัตราการเติบโตสูงอย่างต่อเนื่องของบริษัทประกันชีวิตที่มีช่องทางขายผ่านธนาคารเป็นช่องทางหลักก็เป็นแรงจูงใจให้บริษัทประกันชีวิตต้องแสวงหาพันธมิตรธนาคารเพิ่มขึ้นด้วย

ปัจจุบันบริษัทฯ มีช่องทางการจำหน่าย
โดยการติดต่อโดยตรงกับบริษัทประกันชีวิตที่ประกอบธุรกิจในประเทศทั้ง 24 บริษัท

1.  กลุ่มลูกค้าเป้าหมาย

กลุ่มลูกค้าของบริษัทฯ ประกอบด้วยบริษัทประกันชีวิตที่ประกอบธุรกิจในประเทศทั้ง 24 บริษัท
โดยบริษัทประกันชีวิตดังกล่าวมีส่วนหนึ่งเป็นผู้ถือหุ้นของบริษัทฯ และบริษัท ไทยรับประกันภัยต่อ จำกัด
(มหาชน) ซึ่งเป็นผู้ถือหุ้นใหญ่ของบริษัทฯ ถือหุ้นร้อยละ 41.5 ของทุนชำระแล้ว
ซึ่งช่วยเสริมสร้างฐานการตลาดของบริษัทฯ ให้มีความมั่นคงยิ่งขึ้น

2.  ภาวะตลาด

ธุรกิจประกันชีวิต

ปัจจุบันการประกันชีวิตเป็นเครื่องมือสำหรับใช้ป้องกันความเสี่ยงให้กับตนเอง
และบุคคลในครอบครัวทำให้ประชาชนที่มีความรู้ความเข้าใจถึงความจำเป็นของการทำประกันชีวิต
และมีรายได้ในระดับสูงพอที่จะมีการออมเริ่มให้ความสำคัญในการทำประกันชีวิตมากขึ้น
จากเหตุผลดังกล่าวประเทศที่มีระดับการศึกษาและระดับรายได้ต่อหัวสูงจึงมีแนวโน้มที่ประชาชนในประเทศนั้นๆจะทำประกันชีวิตสูง

  ---------------------------------------- -----------------------------------------------
  เบี้ยประกันรับสุทธิต่อผลิตภัณฑ์มวลรวมในต่างประเทศ ปี เบี้ยประกันรับสุทธิต่อผลิตภัณฑ์มวลรวมในประเทศไทยระหว่างปี
  2556                                     2548 – ปี 2557

  []                                       []
  ---------------------------------------- -----------------------------------------------

ที่มา: Swiss Reinsurance สมาคมประกันชีวิตไทย และ THREL

แนวโน้มการทำประกันชีวิต โดยเฉพาะกลุ่มประเทศที่มีรายได้สูงในทวีปเอเชีย เช่น ไต้หวัน ฮ่องกง
เกาหลีใต้ และสิงคโปร์ เป็นต้น มีสัดส่วนเบี้ยประกันภัยรับสุทธิต่อผลิตภัณฑ์มวลรวมในประเทศ
(Insurance Penetration Rate) สูงกว่าประเทศที่มีรายได้ของประชากรต่ำ เช่น ไทย
มาเลเซีย อินเดีย จีน อินโดนีเซีย ฟิลิปปินส์ และเวียดนาม เป็นต้น โดยในปี 2556
ประเทศไต้หวัน มีสัดส่วนเบี้ยประกันรับสุทธิต่อรายได้ของประชากรสูงถึงร้อยละ 14.5
หากพิจารณาประเทศไทยซึ่งมีสัดส่วนเบี้ยประกันภัยรับสุทธิต่อรายได้ของประชากรอยู่ในระดับต่ำกว่าประเทศที่พัฒนาแล้ว
จะพบว่าธุรกิจประกันชีวิตในประเทศไทยยังสามารถที่จะเติบโตได้
เห็นได้จากการพัฒนาระดับการศึกษา และระดับรายได้ต่อหัวสูงขึ้นในอดีต
ทำให้สัดส่วนเบี้ยประกันรับสุทธิต่อผลิตภัณฑ์มวลรวมในประเทศไทยได้เพิ่มขึ้นจากร้อยละ 2.4 ในปี
2548 เป็นร้อยละ 4.1 ในปี 2557

+----------------------------------+-----------------------------------+
| กรม                              | กรมธรรม์ประ                        |
| ธรรม์ประกันชีวิตรวมในประเทศไทยระหว่าง | กันชีวิตใหม่ในแต่ละปีของประเทศไทยระหว่าง |
|                                  |                                   |
| ปี 2548 – ปี 2557                  | ปี 2548 – ปี 2557                   |
+----------------------------------+-----------------------------------+
| []                               | []                                |
+----------------------------------+-----------------------------------+

ที่มา: สำนักงานคณะกรรมการกำกับและส่งเสริมการประกอบธุรกิจประกันภัย
และสมาคมประกันชีวิตไทย

จำนวนกรมธรรม์ประกันชีวิตในประเทศไทยเพิ่มขึ้นจากจำนวน 11.2 ล้านกรมธรรม์ในปี 2548 เป็น
21.2 ล้านกรมธรรม์ในปี 2557 หรือเพิ่มขึ้นเฉลี่ยร้อยละ 7.4 ต่อปี (CAGR)
นอกจากนี้จำนวนกรมธรรม์ชีวิตใหม่แต่ละปีมีการเพิ่มขึ้นอย่างต่อเนื่อง
โดยจำนวนกรมธรรม์ใหม่เพิ่มขึ้นจากระดับ 1.8 ล้านกรมธรรม์ในปี 2548 เป็น 3.3
ล้านกรมธรรม์ในปี 2557 หรือเพิ่มขึ้นเฉลี่ยร้อยละ 7.2 ต่อปี (CAGR)

+----------------------------------+-----------------------------------+
| เบี้ยประกันภัยรับสุทธิของประเทศไทย      | เบี้ยประกันภัยรับสุทธิของประเทศไทย       |
|                                  | (แบ่งตามประเภท)                    |
| ระหว่างปี 2548 – ปี 2557            |                                   |
|                                  | ระหว่างปี 2548 – ปี 2557             |
+----------------------------------+-----------------------------------+
| []                               | [] []                             |
+----------------------------------+-----------------------------------+

ที่มา: สำนักงานคณะกรรมการกำกับและส่งเสริมการประกอบธุรกิจประกันภัย
และสมาคมประกันชีวิตไทย

หมายเหตุ: เบี้ยปีแรก หมายถึง เบี้ยที่ชำระในปีแรก

เบี้ยชำระครั้งเดียว หมายถึง เบี้ยที่ชำระครั้งเดียว และให้ความคุ้มครองตลอดอายุสัญญา

เบี้ยปีต่อไป: หมายถึง เบี้ยที่ชำระหลังเบี้ยปีแรกตลอดอายุสัญญากรมธรรม์

จากการเพิ่มขึ้นอย่างต่อเนื่องของจำนวนกรมธรรม์ใหม่ส่งผลให้เบี้ยประกันภัยรับสุทธิเพิ่มขึ้น
จากข้อมูลของสำนักงานคปภ. ในปี 2557 การเติบโตของตลาดประกันชีวิตของไทยยังเป็นไปด้วยดี
ธุรกิจประกันชีวิตมีเบี้ยประกันภัยรับสุทธิรวม 491,660 ล้านบาท เติบโตร้อยละ 13.0
เมื่อเทียบกับปี 2556โดยการเติบโตของธุรกิจถูกผลักดันด้วยการขยายฐานลูกค้าใหม่
โดยมียอดเบี้ยประกันภัยรับปีแรก และเบี้ยชำระครั้งเดียวจำนวน 166,529 ล้านบาท เพิ่มขึ้นร้อยละ
15.4 ส่วนเบี้ยประกันภัยปีต่อไป มีจำนวน 325,131 ล้านบาท เพิ่มขึ้นร้อยละ 12.0
ซึ่งสะท้อนให้เห็นว่ามีอัตราการขยายตัวของตลาดจากนโยบายภาครัฐ อาทิ
การลดหย่อนภาษีสำหรับการประกันชีวิตแบบบำนาญเพื่อส่งเสริมการออมระยะยาว

ธุรกิจประกันภัยต่อด้านประกันชีวิต

จากการที่บริษัทประกันชีวิตจะบริหารความเสี่ยงภัยโดยการกระจายความเสี่ยงภัยไปยังบริษัทรับประกันภัยต่อทำให้ธุรกิจประกันภัยต่อเติบโตตามธุรกิจประกันชีวิต
ในประเทศไทยสัดส่วนการรับประกันภัยต่อเมื่อเทียบกับเบี้ยประกันภัยรับโดยตรงจะมีสัดส่วนร้อยละ
1.6 ของเบี้ยประกันภัยรับโดยตรงในปี 2557 สัดส่วนดังกล่าวอยู่ในระดับที่ต่ำ
เนื่องจากทุนประกันในประเทศไทยต่อกรมธรรม์เฉลี่ยในปี 2557 อยู่ที่ 526,724
บาทต่อกรมธรรม์ซึ่งทำให้บริษัทประกันชีวิตจะเก็บความเสี่ยงภัยไว้เอง (Retention)
เนื่องจากบริษัทประกันชีวิตมีความสามารถในการรับความเสี่ยง (Retention Limit) ได้
อย่างไรก็ตามในประเทศที่พัฒนาแล้วทุนประกันต่อกรมธรรม์เฉลี่ยจะสูงกว่าของประเทศไทยมาก
ซึ่งสังเกตได้จากเบี้ยประกันภัยรับสุทธิต่อผลิตภัณฑ์มวลรวมในประเทศ (Net Premium per GDP)
ของไต้หวัน ฮ่องกง เกาหลีใต้ และสิงค์โปร์ อยู่ที่ร้อยละ 14.5 ร้อยละ 11.7 ร้อยละ 7.5
และร้อยละ 4.4 ตามลำดับ เมื่อเทียบกับประเทศไทยที่ร้อยละ 3.7 ในปี 2556
ดังนั้นธุรกิจประกันภัยต่อในประเทศไทยยังสามารถที่จะเติบโตได้
เห็นได้จากจำนวนทุนประกันในประเทศไทยต่อกรมธรรม์เพิ่มขึ้นจาก 402,068 บาทต่อกรมธรรม์ในปี
2553 เป็น 526,724 บาทต่อกรมธรรม์ ในปี 2557 หรือเป็นการเพิ่มขึ้นเฉลี่ยร้อยละ 7.0 ต่อปี
(CAGR)

  ---------------------------------- ----------------------------------------
  เบี้ยประกันภัยต่อในประเทศไทยระหว่างปี     ทุนประกันในประเทศไทยต่อกรมธรรม์เฉลี่ยระหว่างปี
  2548 – ปี 2557                      2553 – ปี 2557

  [] []                              []
  ---------------------------------- ----------------------------------------

ที่มา: สำนักงานคณะกรรมการกำกับและส่งเสริมการประกอบธุรกิจประกันภัย และบริษัทฯ

3.  ภาวะการแข่งขัน

แม้ว่าบริษัทประกันชีวิตจะสามารถรับประกันภัยต่อได้
แต่โดยทั่วไปบริษัทประกันชีวิตไม่มีนโยบายส่งประกันภัยต่อระหว่างกันเนื่องจากไม่ใช่ธุรกิจหลักและเป็นคู่แข่งทางการค้าระหว่างกัน
ดังนั้นโดยทั่วไปบริษัทประกันชีวิตส่วนใหญ่จะเอาประกันภัยต่อกับบริษัทประกันภัยต่อในประเทศและต่างประเทศ
บริษัทประกันภัยต่อต่างประเทศที่เข้ามารับงานในประเทศไทยอาทิ Swiss Reinsurance,
Reinsurance Group of America (RGA), Hannover Reinsurance Group, Munich
Reinsurance, SCOR Reinsurance
และบริษัทประกันภัยต่อในเครือของบริษัทประกันชีวิตต่างประเทศที่เข้ามาร่วมทุนหรือเข้ามาเป็นผู้ถือหุ้นใหญ่ของบริษัทประกันชีวิตในประเทศ

การแข่งขันในตลาดรับประกันภัยต่อในประเทศไทยโดยส่วนใหญ่บริษัทรับประกันภัยต่อจะใช้กลยุทธ์การแข่งขันด้านราคา
ความสามารถในการรับความเสี่ยง และความมั่นคงทางการเงิน
ทั้งนี้บริษัทรับประกันภัยต่อที่ไม่มีธุรกิจในประเทศไทยมีอุปสรรคอย่างมากที่จะเข้ามาในตลาดรับประกันภัยต่อในประเทศไทยเนื่องจากขาดความเข้าใจในตลาด
และไม่มีความสัมพันธ์กับบริษัทประกันชีวิตในประเทศไทย นอกจากนี้สำนักงาน คปภ.
ไม่มีนโยบายที่จะให้บริษัทรับประกันภัยต่อต่างประเทศเปิดสาขาในประเทศไทย

ตารางเบี้ยประกันภัยต่อในประเทศไทยระหว่างปี 2555 - 2557

+-------------------+--------+------+--------+------+--------+--------+
|                   | ปี 2557 |      | ปี 2556 |      | ปี 2555 |        |
+-------------------+--------+------+--------+------+--------+--------+
|                   | ล้านบาท | เ    | ล้านบาท | เ    | ล้านบาท | เติบโต  |
|                   |        | ติบโต |        | ติบโต |        |        |
|                   |        |      |        |      |        | (      |
|                   |        | (ร้อ  |        | (ร้อ  |        | ร้อยละ) |
|                   |        | ยละ) |        | ยละ) |        |        |
+-------------------+--------+------+--------+------+--------+--------+
| เบี้ยประกันชีวิตรับสุทธิ  | 4      | 13   | 4      | 13   | 3      | 19     |
|                   | 91,660 |      | 34,480 |      | 84,190 |        |
+-------------------+--------+------+--------+------+--------+--------+
| เบี้ยประกันชีวิตต่อ     | 7.861  | 9    | 7,185  | 9    | 6,555  | 22     |
+-------------------+--------+------+--------+------+--------+--------+
| เบี้ยประ            | 1,624  | 17   | 1,388  | 21   | 1,145  | 36     |
| กันชีวิตต่อรับของบริษัทฯ |        |      |        |      |        |        |
+-------------------+--------+------+--------+------+--------+--------+
| ส่วนแ              | 21     |      | 19     |      | 17     |        |
| บ่งการตลาดของบริษัทฯ |        |      |        |      |        |        |
| (ร้อยละ)           |        |      |        |      |        |        |
+-------------------+--------+------+--------+------+--------+--------+

ที่มา: สำนักงานคณะกรรมการกำกับและส่งเสริมการประกอบธุรกิจประกันภัย และบริษัทฯ

การเติบโตของตลาดประกันภัยต่อยังเป็นไปด้วยดี จากข้อมูลของสำนักงาน คปภ.ตามตารางข้างต้น
เบี้ยประกันภัยต่อรับมีการเพิ่มขึ้นอย่างต่อเนื่องคือ 6,555 ล้านบาท 7,185 ล้านบาท และ 7,861
ล้านบาท ตั้งแต่ปี 2555 – ปี 2557 ตามลำดับ หรือเพิ่มขึ้นร้อยละ 9 ทั้งในปี 2556 และปี 2557
และบริษัทฯมีเบี้ยประกันภัยต่อรับของบริษัทฯ เพิ่มขึ้นอย่างต่อเนื่องคือ 1,145 ล้านบาท 1,388
ล้านบาท และ 1,624 ล้านบาท ตั้งแต่ปี 2555 – ปี 2557 ตามลำดับ หรือเพิ่มขึ้นร้อยละ 21 ในปี
2556 และร้อยละ 17 ในปี 2557

2.2.6 แนวโน้มอุตสาหกรรม

ธุรกิจประกันชีวิตในปี 2557 สามารถเติบโตได้อย่างต่อเนื่อง จากปัจจัยสนับสนุนด้านการเมือง
เศรษฐกิจ ตลอดจนแผนฟื้นฟูเศรษฐกิจประเทศมีแนวโน้มที่ดี
โดยเฉพาะการอนุญาตให้บุคคลธรรมดาสามารถนำเบี้ยประกันชีวิตมาหักลดหย่อนภาษีเงินได้บุคคลธรรมดาเพิ่มขึ้น
มาตรการปรับขึ้นค่าแรงขั้นต่ำ และปรับเงินเดือนข้าราชการสำหรับผู้จบปริญญาตรี
คาดว่าจะทำให้ประชาชนมีกำลังการซื้อประกันชีวิตมากขึ้น
นอกจากนี้รัฐบาลมีนโยบายผลักดันการประกันชีวิตรายย่อย (Micro Insurance)
รวมถึงกระตุ้นการออมผ่านผลิตภัณฑ์ประกันชีวิตแทนการฝากเงินผ่านบัญชีธนาคาร
เพื่อให้การประกันชีวิตเป็นหลักประกันความมั่นคงให้กับชีวิต และทรัพย์สินของประชาชน
น่าจะส่งผลดีกับธุรกิจประกันชีวิตโดยภาพรวม
ทั้งนี้ธุรกิจประกันชีวิตจะให้ความสำคัญกับการขยายช่องทางการตลาดใหม่ๆ เพื่อเข้าถึงกลุ่มเป้าหมาย
โดยเฉพาะผู้มีรายได้น้อย โดยการนำเสนอผลิตภัณฑ์ประเภทความคุ้มครองชีวิตและสุขภาพ
เพื่อให้สอดคล้องกับความเสี่ยงภัย และแนวโน้มอัตราดอกเบี้ยในสถานการณ์ปัจจุบัน
การที่รัฐบาลต้องการให้ปรับลดอัตราดอกเบี้ยนโยบายลงอีก
จะส่งผลให้ลูกค้ากลุ่มที่รับความเสี่ยงได้น้อยเปลี่ยนมาออมเงินกับผลิตภัณฑ์ประกันชีวิตมากขึ้น
นอกจากนี้การขยายตัวของช่องทางการจำหน่ายผ่านธนาคารพาณิชย์ยังคงเติบโตอย่างต่อเนื่อง
โดยบริษัทฯ คาดว่าในอีก 3 ถึง 5 ปีข้างหน้า ธุรกิจประกันชีวิตจะมีการเจริญเติบโตเกินกว่าร้อยละ
10 ต่อปี

นอกจากนี้ยังมีการจัดตั้งคณะทำงานร่วมภาครัฐและเอกชนในการดำเนินการกำหนดมาตรการเชิงรุกในการพัฒนาธุรกิจประกันชีวิตให้เข้าถึงประชาชนได้อย่างทั่วถึง
ภายใต้ผลิตภัณฑ์ที่ตอบสนองต่อความต้องการของประชาชน ในอัตราเบี้ยประกันภัยที่เหมาะสม
ผ่านช่องทางการขายที่หลากหลายเพื่อให้ประชาชนทุกระดับสามารถเข้าถึงการประกันภัยได้สะดวกขึ้น
รวมถึงการสนับสนุนการขยายการประกอบธุรกิจประกันภัยโดยจัดทำ Road Map
ร่วมกันเพื่อกำหนดแนวทาง กรอบระยะเวลาดำเนินมาตรการต่างๆ ทั้งในส่วนที่เกี่ยวข้องกับภาครัฐ
และเอกชน เพื่อสร้างความชัดเจนในการก้าวเข้าสู่การเปิดเสรีประชาคมเศรษฐกิจอาเซียน (AEC)

2.3 การจัดหาผลิตภัณฑ์หรือบริการ

2.  

2.  2.  

2.3.1 แหล่งที่มาของเงินทุน

บริษัทฯ มีแหล่งที่มาของเงินทุนได้แก่ ส่วนของผู้ถือหุ้น เบี้ยประกันภัยรับสุทธิ
และกำไรจากการลงทุนสุทธิ ณ วันที่ 31 ธันวาคม 2557 บริษัทฯ มีส่วนของผู้ถือหุ้นทั้งสิ้น 1,189.7
ล้านบาท เบี้ยประกันภัยต่อรับที่ถือเป็นรายได้ 1,582.9 ล้านบาท และรายได้จากการลงทุนรวม
116.4 ล้านบาท ทั้งนี้ในเดือนตุลาคม 2556 บริษัทฯ
ได้ระดมทุนโดยการออกและเสนอขายหุ้นเพิ่มทุนต่อประชาชน จำนวน 10 ล้านหุ้น ราคาหุ้นละ 9.50
บาท รวมเป็นเงิน 95 ล้านบาท
เพื่อเสริมสร้างความแข็งแกร่งของเงินกองทุนให้เป็นไปตามเกณฑ์การดำรงเงินกองทุนตามระดับความเสี่ยง
(Risk Based Capital: RBC) และรองรับการขยายธุรกิจต่อไป

ในอนาคตบริษัทฯ อาจต้องดำเนินการด้วยวิธีการอื่น เช่น การเสนอหุ้นเพิ่มทุนให้แก่ผู้ถือหุ้นเดิม
(Rights Offering) การเสนอเสนอหุ้นเพิ่มทุนให้บุคคลโดยเฉพาะเจาะจง (Private
Placement) การออกใบสำคัญแสดงสิทธิในการซื้อหลักทรัพย์ (Warrant) เป็นต้น
ทั้งนี้บริษัทฯไม่มีนโยบายการจัดหาเงินทุนจากการกู้ยืมหรือจากภายนอก

2.3.2 การลงทุน

นโยบายการลงทุน

นโยบายการลงทุนของบริษัทฯ จะยึดหลักการลงทุนแบบอนุรักษ์นิยม (Conservative)
คือมุ่งเน้นลงทุนเพื่อให้ได้รายได้อย่างสม่ำเสมอ ได้แก่ พันธบัตรรัฐบาล
และหน่วยลงทุนที่มีการจ่ายเงินปันผลสม่ำเสมอ
โดยให้ความสำคัญกับคุณภาพของหลักทรัพย์เพื่อความปลอดภัยของเงินลงทุนโดยยังคำนึงถึงความเสี่ยงด้านสภาพคล่องที่ต้องดำรงไว้ให้เพียงพอกับค่าสินไหมทดแทนที่จะเกิดขึ้นโดยไม่สามารถคาดการณ์ได้
การบริหารพอร์ตการลงทุนจะใช้ความระมัดระวัง
เพื่อสร้างผลตอบแทนที่สม่ำเสมอในระยะยาวในระดับความเสี่ยงที่ยอมรับได้
และมีการควบคุมความเสี่ยงให้อยู่ในระดับต่ำ
นอกจากนี้ยังต้องพิจารณาถึงกรอบวิธีการดำรงเงินกองทุนตามระดับความเสี่ยง (Risk Based
Capital Framework) ด้วย ตลอดจนมีการปฏิบัติตามข้อกำหนดของสำนักงาน คปภ.
นโยบายการลงทุนได้รับการสอบทานอย่างสม่ำเสมอ
และมีความยืดหยุ่นพร้อมที่จะปรับเปลี่ยนกลยุทธ์การลงทุนเพื่อให้สอดคล้องกับภาวะตลาดที่มีการเปลี่ยนแปลงอยู่ตลอดเวลาเพื่อก่อให้เกิดประโยชน์สูงสุดในระยะยาว

สัดส่วนเงินลงทุนในสินทรัพย์ของบริษัทฯ

  ---------------------------- ---------- -------- ---------- --------- ---------- ---------
                               ปี2557               ปี2556                ปี2555      

                               ล้านบาท     ร้อยละ    ล้านบาท     ร้อยละ     ล้านบาท     ร้อยละ

  เงินสดและรายการเทียบเท่าเงินสด   79.79      5.69     62.07      4.65      17.76      1.71

  เงินลงทุนเผื่อขาย                                                                    

  ตราสารทุน                     90.19      6.43     87.86      6.57      62.99      6.06

  หน่วยลงทุน                     355.66     25.35    323.16     24.19     221.39     21.31

  เงินลงทุนที่จะถือจนครบกำหนด                                                           

  หลักทรัพย์รัฐบาลและรัฐวิสาหกิจ      424.44     30.25    431.80     32.32     573.37     55.19

  หุ้นกู้-หุ้นกู้แปลงสภาพ              65.00      4.63     20.00      1.50      -          -

  เงินฝากธนาคาร                 367.00     26.16    395.00     29.56     153.00     14.73

  เงินลงทุนทั่วไป                  2.11       0.15     2.11       0.16      2.11       0.20

  เงินลงทุนในบริษัทร่วม             18.80      1.34     14.07      1.05      8.37       0.81

  รวม                          1,402.99   100.00   1,336.07   100.00    1,038.99   100.00
  ---------------------------- ---------- -------- ---------- --------- ---------- ---------

บริษัทฯมีเงินลงทุนในปี 2557 ปี 2556 และปี 2555 เท่ากับ 1,402.99 ล้านบาท 1,336.07
ล้านบาท และ 1,038.99 ล้านบาท ตามลำดับ คิดเป็นอัตราผลตอบแทนจากการลงทุนเท่ากับร้อยละ
8.44 ร้อยละ 4.92 และร้อยละ 5.22 ตามลำดับ

  -------------------------------------- ---------- ----------- ----------
  รายการ                                 ปี 2557     ปี 2556      ปี 2555

  อัตราผลตอบแทนจากเงินลงทุน^(/1) (ร้อยละ)    8.44       4.92        5.22

  เงินลงทุน^(/2) (ล้านบาท)                  1,402.99   1,336.07    1,038.99
  -------------------------------------- ---------- ----------- ----------

^(/1) อัตราผลตอบแทนจากเงินลงทุนคำนวณจากรายได้จากการลงทุนสุทธิหารด้วยเงินลงทุนเฉลี่ย

^(/2) เงินลงทุนประกอบด้วยเงินสดและรายการเทียบเท่าเงินสด เงินลงทุนเผื่อขาย
เงินลงทุนที่จะถือจนครบกำหนด เงินลงทุนทั่วไป เงินให้กู้ยืม และเงินลงทุนในบริษัทร่วม

วิธีการดำเนินงานของฝ่ายลงทุน

ฝ่ายลงทุนจะดำเนินการพิจารณาการลงทุนโดยพิจารณาจากผลตอบแทนและความเสี่ยงที่บริษัทฯจะได้รับ
ซึ่งจะนำข้อสรุปจากการศึกษาสินทรัพย์ที่จะลงทุนเพื่อนำเสนอต่อผู้อำนวยการฝ่ายลงทุน
ผู้อำนวยการใหญ่ และประธานกรรมการบริหารเพื่ออนุมัติ
ทั้งนี้สายงานการลงทุนจะอยู่ภายใต้การกำกับดูแลของผู้อำนวยการใหญ่
เพื่อให้การลงทุนเป็นไปตามนโยบายการลงทุนโดยรวมของบริษัทฯ
ตามที่ได้รับอนุมัติจากคณะกรรมการบริษัท

การให้สินเชื่อ

การให้สินเชื่อของบริษัทฯ เป็นการให้กู้ยืมตามสวัสดิการแก่พนักงาน ได้แก่ การให้กู้ยืมฉุกเฉิน
การให้กู้ยืมเพื่อที่อยู่อาศัย และการให้กู้ยืมเพื่อซื้อรถยนต์
โดยเงินให้กู้ยืมดังกล่าวมีวัตถุประสงค์เพื่อบรรเทาความเดือดร้อนแก่พนักงานในกรณีที่จำเป็น
และสนับสนุนให้พนักงานมีบ้าน หรือที่อยู่อาศัยเป็นของตนเอง โดยบริษัทฯ จะคิดดอกเบี้ยอัตราคงที่
หรืออัตราลอยตัวแล้วแต่ประเภทของการกู้ยืม

2.3.3 ความสามารถในการดำรงเงินกองทุน

นโยบายในการดำรงอัตราส่วนที่สำคัญของธุรกิจของบริษัทฯ
จะต้องไม่ต่ำกว่าเกณฑ์ที่กฎหมายกำหนดและสามารถเทียบเคียงได้กับมาตรฐานสากล
โดยอัตราส่วนใดที่บริษัทฯ พิจารณาแล้วเห็นว่ามีความสำคัญต่อฐานะและความมั่นคงของบริษัทฯ
ด้วยแล้ว บริษัทฯ จะรักษาไว้ให้อยู่ในระดับสูง ได้แก่
อัตราส่วนความเพียงพอของเงินกองทุนที่ต้องดำรงตามกฎหมาย

ณ วันที่ 31 ธันวาคม 2557 บริษัทฯมีส่วนของผู้ถือหุ้นทั้งสิ้น 1,189.7 ล้านบาท
และสามารถดำรงเงินกองทุนไว้ที่ 1,214.8 ล้านบาท
คิดเป็นอัตราส่วนความเพียงพอของเงินกองทุน (CAR Ratio)
ก่อนการตรวจสอบจากผู้สอบบัญชีที่ร้อยละ 470.6 ซึ่งสูงกว่าเกณฑ์ขั้นต่ำที่ร้อยละ 140
ที่กำหนดโดยสำนักงาน คปภ.

2.3.4 นโยบายในการบริหารสภาพคล่อง

ในด้านสภาพคล่อง บริษัทฯ
มีนโยบายมุ่งให้สามารถดำรงสภาพคล่องในอัตราที่เหมาะสมด้วยการจัดเตรียมแหล่งเงินทุนไม่ว่าจะได้จากกระแสเงินสดรับและจากสินทรัพย์สภาพคล่องให้สามารถรองรับกับความต้องการใช้เงินได้ในทุกสภาวการณ์

2.3.5 หลักเกณฑ์สำคัญที่เกี่ยวข้องกับการประกอบธุรกิจประกันชีวิต

บริษัทฯ ประกอบธุรกิจประกันชีวิตซึ่งกำกับดูแลโดยสำนักงาน คปภ.
ซึ่งมีหน้าที่กำกับและดูแลการประกอบธุรกิจประกันชีวิต โดยได้มีการออกหลักเกณฑ์ต่างๆ
มาเพื่อควบคุมให้บริษัทประกันชีวิตดำเนินธุรกิจโดยมีความโปร่งใส
และดำรงไว้ซึ่งสถานะทางการเงินซึ่งสามารถรับผิดชอบต่อผู้ทำประกันได้ในอนาคต
โดยหลักเกณฑ์สำคัญดังกล่าวสามารถสรุปได้ดังต่อไปนี้

+-----------+------------------------------+--------------------------+
| หลักเ      | สรุปหลักเกณฑ์                   | สถานะของบริษัท ณ วันที่ 31    |
| กณฑ์เกี่ยวกับ |                              | ธ.ค.57                   |
+===========+==============================+==========================+
| สถ        | บริษัทประกันชีวิตทุกบริษัทต้องเป็นบริษัท | บริษัทได้แป                 |
| านภาพบริษัท | มหาชน จำกัด ภายในเดือนกุมภาพันธ์  | ลงสภาพเป็นบริษัทมหาชนเมื่อวันที่ |
|           | ปี 2556                       | 29 กันยายน 2554           |
+-----------+------------------------------+--------------------------+
| เงินกองทุน  | บริษัทต้องด                     | ณ วันที่ 31ธันวาคม 2557      |
|           | ำรงไว้ซึ่งความเพียงพอของเงินกองทุน | บริษ                      |
|           | (CAR Ratio) ไม่ต่ำกว่าร้อยละ 140 | ัทฯมีความเพียงพอของเงินกองทุน |
|           | (เริ่มบังคับใช้ 1 ม.ค. 2556)      | (CAR Ratio)              |
|           |                              | ก่อนกา                    |
|           |                              | รตรวจสอบจากผู้สอบบัญชีที่ร้อยละ |
|           |                              | 471                      |
+-----------+------------------------------+--------------------------+
| การจัดสร   | ต้องจัดสรรเงินสำรองดังนี้ (1)      | บริษัทฯมีการกันเงินสำรองตามห  |
| รเงินสำรอง | เงินสำรองสำหรับเบี้ยประกัน        | ลักคณิตศาสตร์ประกันภัยที่พอเพียง |
|           | ที่ยังไม่ตกเป็นรายได้ของบริษัท (2)   | ถูกต้องตามที่กฎหมายกำหนดไว้   |
|           | เงินสำรองค่าสินไหมทดแทน         | โดย ณ วันที่ 31 ธันวาคม 2557 |
|           |                              | บริษัทฯมีเงินสำรองทั้งสิ้น 454.1 |
|           | ทั้งนี้การคำนวณเงินสำรองเ         | ล้านบาท                   |
|           | ป็นไปตามประกาศคณะกรรมการกำกับแ |                          |
|           | ละส่งเสริมการประกอบธุรกิจประกันภัย |                          |
|           | เรื่อง หลักเกณฑ์ วิธีการ และเงื่อนไข |                          |
|           | ในการจัดสรรเบี้ยประก            |                          |
|           | ันภัยไว้เป็นเงินสำรองประกันภัยสำหรับ |                          |
|           | กรมธรรม์ประกันภัยที่ยังมีความผูกพันอยู่ |                          |
|           | และเงินสำรองอื่นของบริษัทประกันชีวิต |                          |
|           | พ.ศ. 2554                    |                          |
+-----------+------------------------------+--------------------------+
| ห         | บริษัทประกันชีวิตทุก               | บริษัทฯ                    |
| ลักทรัพย์วาง | บริษัทต้องวางหลักทรัพย์ประกันไว้กับนา | ได้วางห                   |
| ประกันไว้กับ | ยทะเบียนตามพระราชบัญญัติประกันชีวิต | ลักทรัพย์ประกันไว้กับนายทะเบียน |
| นายทะเบียน | ไม่ต่ำกว่า 20 ล้านบาท            | ตามพระราชบัญญัติประกันชีวิต    |
|           |                              | จำนวน 21 ล้านบาท          |
+-----------+------------------------------+--------------------------+
| การ       | ร้อยละ 25                     | บริษัทฯ                    |
| วางเงินสำร | ของเงินสำรองประกันภัยห          | ได้วางหลักทรัพย์ประกันไว้เป็นเง |
| องประกันภัย | ลังจากหักด้วยจำนวนเงินให้กู้ยืมโดยมีก | ินสำรองประกันภัยกับนายทะเบียน |
|           | รมธรรม์ประกันภัยของบริษัทเป็นประกัน | ตามพระราชบัญญัติประกันชีวิต    |
|           |                              | จำนวน 91 ล้านบาท          |
|           |                              | ซึ่งเป็นไปตามเกณฑ์ที่กำหนด     |
+-----------+------------------------------+--------------------------+
| สัดส       | -   มีกรรมการซึ่งมีสัญชาติไทยไม่ต่ำก | ณ วันที่ 31 ธันวาคม 2557     |
| ่วนการถือหุ้น | ว่าสามในสี่ของจำนวนกรรมการทั้งหมด | บริษัทฯ มีกรรมการทั้งหมด 8    |
| โดยต่างชาติ |                              | ท่านโด                    |
|           | -   ตามพรบ. ประกันชีวิต         | ยไม่มีกรรมการที่เป็นชาวต่างชาติ |
|           |     กำหนดให้บุคคลตาม (1)       |                          |
|           |     หรือ (2) หรือ (1) และ (2)  | THRE เป็นผู้ถือหุ้นร้อยละ 41.5  |
|           |     ถือหุ้นรวมกันเกินร้อยละ 75     | ของจำนวนหุ้นที่มีสิทธิออ        |
|           |     ของจำนวนหุ้นที่มีสิทธิออกเสีย    | กเสียงและจำหน่ายได้แล้วทั้งหมด |
|           | งและจำหน่ายได้แล้วทั้งหมดของบริษัทฯ |                          |
|           |                              |                          |
|           | (1) บุคคลธรรมดาซึ่งมีสัญชาติไทย    |                          |
|           | หรือห้างหุ้นส่วนสามัญซึ่งไม่จดทะ      |                          |
|           | เบียนที่ผู้เป็นหุ้นส่วนทั้งหมดมีสัญชาติไทย |                          |
|           |                              |                          |
|           | (2)                          |                          |
|           | นิติบุคคลที่จดทะเบียนในประเทศไทย   |                          |
|           | และมีลักษณะดังต่อไปนี้             |                          |
|           |                              |                          |
|           | (ก) มีบุคคลตาม (1)             |                          |
|           | ถือหุ้นอยู่เกินร้อยละ 50            |                          |
|           | ของจำนวนหุ้นที่มีส                |                          |
|           | ิทธิออกเสียงและจำหน่ายได้แล้วทั้งหมด |                          |
|           | หรือ                          |                          |
|           |                              |                          |
|           | (ข) มีบุคคลตาม (1)             |                          |
|           | หรือนิติบุคคลตาม (2) (ก)         |                          |
|           | หรือบุคคลตาม (1) และนิติบุคคลตาม  |                          |
|           | (2) (ก) ถือหุ้นอยู่เกินร้อยละ 50    |                          |
|           | ของจำนวนหุ้นที่มีส                |                          |
|           | ิทธิออกเสียงและจำหน่ายได้แล้วทั้งหมด |                          |
|           |                              |                          |
|           | ทั้งนี้ เมื่อวันที่ 5 สิงหาคม 2556     |                          |
|           | บริษัทฯ ได้รับอนุญาตให้บริษัทฯ       |                          |
|           | สามารถมีบุคคลซึ่งไม่มีสัญชาติไทย     |                          |
|           | (                            |                          |
|           | ตามที่นิยามในพระราชบัญญัติประกันชีวิต |                          |
|           | พ.ศ. 2535                    |                          |
|           | (รวมทั้งที่ได้มีการแก้ไขเพิ่มเติม))    |                          |
|           | ถือหุ้นรวมกันได้เกินกว่าร้อยละ 49    |                          |
|           | ของจำนวนหุ้นที่มีสิทธิออกเสีย        |                          |
|           | งและจำหน่ายได้แล้วทั้งหมดของบริษัทฯ |                          |
|           | เป็นระยะเวลา 10               |                          |
|           | ปีนับตั้งแต่วันที่ได้รับอนุญาต (วันที่ 5   |                          |
|           | สิงหาคม 2556)                 |                          |
+-----------+------------------------------+--------------------------+

การดำรงเงินกองทุนตามระดับความเสี่ยง (Risk Based Capital)

เงินกองทุนตามระดับความเสี่ยง คือเงินกองทุนที่คำนวณมาจากความเสี่ยงที่บริษัทประกันชีวิตมีอยู่จริง
โดยตลอดเวลาที่ดำเนินธุรกิจบริษัทประกันชีวิตจะต้องดำรงเงินกองทุนไม่ต่ำกว่าเงินกองทุนตามระดับความเสี่ยงที่คำนวณได้
โดยเงินกองทุนตามระดับความเสี่ยงนี้เริ่มมีผลบังคับใช้ตั้งแต่วันที่ 1 กันยายน 2554
โดยเงินกองทุนนี้จะถูกคิดคำนวณขึ้นมาจากพอร์ตความเสี่ยงที่มีอยู่จริง
ซึ่งความเสี่ยงดังกล่าวหมายถึงความเสี่ยง 4 ด้านคือ 1) ด้านประกันภัย 2) ด้านตลาด 3)
ด้านเครดิต และ 4) ด้านการกระจุกตัว ทั้งนี้หากเงินกองทุนที่คำนวณได้ต่ำกว่า 30 ล้านบาท
บริษัทประกันชีวิตจะต้องดำรงเงินกองทุนไว้ที่ 30 ล้านบาท

อัตราส่วนความเพียงพอของเงินกองทุน (Capital Adequacy Ratio: CAR Ratio)

+----------------------+---+--------------------------------------------+
| อัตราส่วนค             | = | เงินกองทุนที่บริษัทมีอยู่ (Total Capital Available: |
| วามเพียงพอของเงินกองทุน |   | TCA)                                       |
|                      |   |                                            |
| (Capital Adequacy    |   |                                            |
| Ratio: CAR)          |   |                                            |
+----------------------+---+--------------------------------------------+
|                      |   | เงินกองทุนตามระดับความเสี่ยงที่บริษัทต้องดำรงไว้      |
|                      |   | (Total Capital Required: TCR)              |
+----------------------+---+--------------------------------------------+

เงินกองทุนที่บริษัทมีอยู่ หมายถึง
ส่วนของผู้ถือหุ้นซึ่งปรับปรุงให้เป็นมูลค่าตามราคาตลาดตามหลักเกณฑ์ของสำนักงาน คปภ.

เงินกองทุนตามระดับความเสี่ยงที่บริษัทต้องดำรงไว้ หมายถึง
เงินกองทุนที่บริษัทจะต้องมีไว้รองรับความเสี่ยงจากการทำธุรกิจ 4 ด้าน คือ
ความเสี่ยงด้านประกันภัย ความเสี่ยงด้านตลาด ความเสี่ยงด้านเครดิต
และความเสี่ยงด้านการกระจุกตัว

โดยตั้งแต่วันที่ 1 มกราคม 2556 เป็นต้นไป สำนักงานคปภ.
กำหนดให้บริษัทประกันชีวิตต้องดำรงไว้ซึ่งความเพียงพอของเงินกองทุน (CAR Ratio)
ไม่ต่ำกว่าร้อยละ 140

สำนักงาน คปภ. กำหนดเกณฑ์การเปรียบเทียบอัตราส่วนความเพียงพอของเงินกองทุน (CAR
Ratio) กับ อันดับความน่าเชื่อถือ (Credit Rating) ไว้ดังนี้

[]

หมายเหตุ: บริษัทรับประกันภัยต่อในประเทศไทย ใช้ Risk Grade 1 ถึง 4 เท่านั้น
โดยจะพิจารณาจาก CAR Ratio ที่รายงานต่อสำนักงาน คปภ. สำหรับการพิจารณา Risk
Charge ของบริษัทรับประกันภัยต่อต่างประเทศจะพิจารณาจาก Credit Rating
จากสถาบันจัดอันดับตามตารางข้างต้น

ที่มา: สำนักงานคณะกรรมการกำกับและส่งเสริมการประกอบธุรกิจประกันภัย

2.4 งานที่ยังไม่ได้ส่งมอบ

- ไม่มี -

3.  ปัจจัยความเสี่ยง

บริษัทฯ ตระหนักถึงปัจจัยความเสี่ยงต่างๆ ที่อาจจะเกิดขึ้นและส่งผลกระทบต่อการประกอบธุรกิจ
บริษัทฯ จึงได้จัดทำการบริหารความเสี่ยงองค์กร (Enterprise Risk Management)
ขึ้นเพื่อเพิ่มประสิทธิภาพของการบริหารความเสี่ยงและสร้างความยั่งยืนให้กับองค์กรในระยะยาว
การบริหารความเสี่ยงองค์กรของบริษัทฯ
มุ่งเน้นการพัฒนากระบวนการระบุความเสี่ยงหลักขององค์กรอย่างครบถ้วน
มีการประเมินความเสี่ยงแบบบูรณาการ
วิเคราะห์ความเชื่อมโยงของความเสี่ยงและบริหารจัดการความเสี่ยงที่อาจจะเกิดขึ้นให้อยู่ในระดับที่องค์กรยอมรับได้
และสร้างความเสี่ยงด้านบวกให้เกิดขึ้น
มีการประเมินประสิทธิผลของมาตรการการควบคุมความเสี่ยงและเรียนรู้จากเหตุการณ์ความเสียหายที่เกิดขึ้นเพื่อนำไปใช้ปรับปรุงการบริหารความเสี่ยงในอนาคต
บริษัทฯ มีการกำหนดความเสี่ยงรวมที่ยอมรับได้ขององค์กรเพื่อใช้เป็นแนวทางในการกำหนดนโยบาย
กลยุทธ์ และการดำเนินงานที่พิจารณาความเสี่ยงประกอบการตัดสินใจ (Risk Based Decision
Making) อาทิ การคำนึงถึงผลตอบแทนและความเสี่ยงในการกำหนดอัตราเบี้ยประกันภัย
การพัฒนาผลิตภัณฑ์ใหม่ การออกแบบโครงสร้างการประกันภัยต่อ การจัดสรรสินทรัพย์และการลงทุน
การกำหนดงบประมาณ และการวัดผลการประกอบการที่พิจารณาต้นทุนของความเสี่ยงควบคู่กัน

ความเสี่ยงหลักของธุรกิจประกันภัยต่อมีดังนี้

1.  ความเสี่ยงด้านกลยุทธ์ (Strategic Risk)

ความเสี่ยงด้านกลยุทธ์เป็นความเสี่ยงอันเนื่องมาจากการดำเนินนโยบาย การกำหนดแผนกลยุทธ์
แผนการดำเนินงาน และการนำไปปฏิบัติที่ไม่เหมาะสม
หรือไม่สอดคล้องกับปัจจัยภายในและสภาพแวดล้อมภายนอก ซึ่งอาจส่งผลกระทบต่อรายได้
เงินกองทุน ภาพลักษณ์และความมั่นคงของบริษัทฯ

1.1 ความเสี่ยงด้านลูกค้า

ธุรกิจการรับประกันภัยต่อเป็นตลาดเปิดที่ผู้รับประกันภัยต่อทั้งในและต่างประเทศสามารถเข้ามารับงานได้
เนื่องจากบริษัทฯ รับประกันภัยต่อจากบริษัทประกันชีวิตภายในประเทศที่มีอยู่จำนวน 24 บริษัทเท่านั้น
ผลการดำเนินงานของบริษัทฯ จึงขึ้นอยู่กับการเติบโตของธุรกิจประกันชีวิตเป็นหลัก นอกจากนี้แล้ว
การที่บริษัทประกันชีวิตในประเทศบางรายมีบริษัทประกันชีวิตต่างประเทศซึ่งมีฐานะทางการเงินที่แข็งแกร่ง
มีเทคโนโลยีที่ทันสมัย และมีการออกแบบและพัฒนาผลิตภัณฑ์ใหม่ๆ อย่างต่อเนื่อง
เข้ามาร่วมทุนหรือเข้ามาเป็นผู้ถือหุ้นใหญ่
ทำให้บริษัทประกันชีวิตเหล่านี้มีนโยบายที่จะทำประกันภัยต่อกับบริษัทประกันชีวิตในต่างประเทศที่เข้ามาร่วมทุนหรือเป็นผู้ถือหุ้นใหญ่เหล่านี้
ส่งผลให้บริษัทฯ ต้องสูญเสียเบี้ยประกันภัยต่อจากบริษัทดังกล่าว

แนวทางการบริหารความเสี่ยง

บริษัทฯ มีมาตรการบริหารความเสี่ยงข้างต้น โดยปรับบทบาทในการดำเนินธุรกิจให้ Proactive
มากยิ่งขึ้น มีการทำธุรกิจแบบแสวงหาโอกาสทางการตลาดใหม่ด้วยกลยุทธ์ที่หลากหลาย อาทิ
การเข้าไปมีส่วนร่วมในทุก กิจกรรมตั้งแต่การนำเสนอและพัฒนากรมธรรม์ประกันภัยประเภทใหม่ๆ
ที่เป็นที่ต้องการของตลาด การจัดทำแผนการตลาด
และการหาช่องทางการตลาดร่วมกับบริษัทประกันชีวิต เนื่องจากบริษัทฯ
มีความเข้าใจสภาพตลาดประกันชีวิตในประเทศอย่างลึกซึ้ง จึงทำให้บริษัทฯ
สามารถตอบสนองความต้องการของลูกค้าได้อย่างมีประสิทธิภาพและประสิทธิผล บริษัทฯ
ยังได้นำความรู้และสถิติต่างๆ
ที่มีอยู่มาใช้ประกอบการวางกลยุทธ์ทางการตลาดอย่างต่อเนื่องเพื่อมุ่งเน้นเจาะตลาดที่ยังมีผลกำไรและมีแนวโน้มการเจริญเติบโตดี
โดยการร่วมพัฒนาและนำผลิตภัณฑ์ใหม่สู่ตลาด การร่วมกันพัฒนาผลิตภัณฑ์นี้ทำให้บริษัทฯ
สามารถกำหนดรูปแบบกรมธรรม์และอัตราเบี้ยประกันภัยที่เหมาะสม
รวมทั้งกำหนดส่วนแบ่งการรับประกันภัยต่อในอัตราส่วนที่สูงขึ้น

1.2 ความเสี่ยงจากการพึ่งพิงลูกค้ารายใหญ่

บริษัทฯ มีเบี้ยประกันภัยรับจากบริษัทประกันชีวิตรายหนึ่งเกินกว่าร้อยละ 30
ของมูลค่าเบี้ยประกันภัยทั้งหมด และเบี้ยประกันภัยรับจากบริษัทประกันชีวิต 4 รายแรก
คิดเป็นร้อยละ 78 ของเบี้ยประกันภัยรับทั้งหมด หากบริษัทฯ
สูญเสียเบี้ยประกันภัยรับดังกล่าวไปจะส่งผลกระทบต่อรายได้
และผลการดำเนินงานของบริษัทฯอย่างมีนัยสำคัญ

แนวทางการบริหารความเสี่ยง

ลักษณะธุรกิจของการรับประกันภัยต่อด้านประกันชีวิตจะมีลักษณะการส่งเบี้ยประกันภัยต่ออย่างต่อเนื่องเพราะกรมธรรม์ประกันชีวิตจะมีลักษณะให้ความคุ้มครองในระยะยาว
เช่น 10 ปี หรือมากกว่า ดังนั้น เมื่อบริษัทฯ ทำสัญญารับประกันภัยต่อจากบริษัทประกันชีวิตแล้ว
บริษัทประกันชีวิตดังกล่าวจะต้องส่งเบี้ยประกันภัยต่อให้กับบริษัทฯ จนกว่าจะสิ้นอายุกรมธรรม์
ในกรณีที่บริษัทประกันชีวิตต้องการยกเลิกสัญญารับประกันภัยต่อนั้น
บริษัทประกันชีวิตจะต้องแจ้งการยกเลิกล่วงหน้าก่อนสิ้นปีนั้นๆ อย่างน้อย 3 เดือน
การยกเลิกสัญญารับประกันภัยต่อดังกล่าวจะมีผลต่อการรับประกันต่อสำหรับงานใหม่
โดยในส่วนที่เป็นภาระผูกพันตามสัญญาเดิมที่เคยรับประกันภัยต่อไว้แล้วนั้น
บริษัทประกันชีวิตจะยังคงต้องส่งเบี้ยประกันภัยต่อให้แก่บริษัทฯ
ตามสัญญาผูกพันเดิมนั้นจนสิ้นอายุกรมธรรม์
หากบริษัทประกันชีวิตมีความประสงค์จะหยุดส่งเบี้ยประกันภัยต่อสำหรับสัญญาผูกพันเดิม
บริษัทประกันชีวิตจะต้องซื้อภาระผูกพันตามสัญญาเดิมที่บริษัทฯ เคยรับประกันภัยต่อไว้แล้ว
เนื่องจากการคำนวณต้นทุนราคาซื้อคืนพร้อมค่าใช้จ่ายการดำเนินการตามหลักการคณิตศาสตร์ประกันภัยมีต้นทุนที่สูง
กรณีดังกล่าวจึงมักไม่ค่อยเกิดขึ้น

1.3 ความเสี่ยงด้านความเพียงพอของเงินกองทุน

สำนักงานคณะกรรมการกำกับและส่งเสริมการประกอบธุรกิจประกันภัย ได้กำหนดให้บริษัทฯ
ปฏิบัติตามกรอบการดำรงเงินกองทุนตามระดับความเสี่ยง (Risk Based Capital: RBC)
และกำหนดให้บริษัทฯ มีอัตราส่วนความเพียงพอของเงินกองทุน (Capital Adequacy Ratio:
CAR) ไม่ต่ำกว่าร้อยละ 140
การดำรงเงินกองทุนตามระดับความเสี่ยงนี้มีวัตถุประสงค์เพื่อให้บริษัทประกันภัยมีการบริหารการจัดการความเสี่ยงที่ดี
มีเงินกองทุนที่เพียงพอ
สามารถรองรับความเสียหายที่เบี่ยงเบนไปจากที่คาดการณ์ไว้หากเกิดเหตุการณ์ที่ไม่คาดหวังขึ้น

แนวทางการบริหารความเสี่ยง

บริษัทฯ
มีการระบุความเสี่ยงและมาตรการในการบริหารความเสี่ยงสำหรับความเพียงพอของเงินกองทุนโดยพิจารณาถึงปัจจัยต่างๆ
ที่จะมีผลกระทบต่อเงินกองทุนที่บริษัทฯมีอยู่และเงินกองทุนที่มารองรับความเสี่ยงด้านการประกันภัย
ความเสี่ยงด้านตลาด ความเสี่ยงด้านเครดิต และความเสี่ยงด้านการกระจุกตัว
และนำปัจจัยเหล่านี้ไปประกอบการวางแผนและการดำเนินการในกิจกรรมหลักของบริษัทฯ
ไม่ว่าจะเป็นการออกแบบและพัฒนาผลิตภัณฑ์ การกำหนดอัตราเบี้ยประกันภัย การจัดการค่าสินไหม
การประกันภัยต่อ และการลงทุน เพื่อให้บริษัทฯ
มีความมั่นคงทางการเงินและดำรงเงินกองทุนอย่างเพียงพอ จากงบการเงินของบริษัทฯ ณ วันที่ 31
ธันวาคม 2557 อัตราส่วนความเพียงพอของเงินกองทุนของบริษัทฯ
ก่อนการตรวจสอบจากผู้สอบบัญชีอยู่ที่ร้อยละ 471

2.  ความเสี่ยงด้านปฏิบัติการ (Operational Risk)

ความเสี่ยงด้านปฏิบัติการเป็นความเสี่ยงอันเนื่องมาจากความไม่เพียงพอหรือการขาดการกำกับดูแลกิจการหรือการควบคุมภายในที่ดีของกระบวนการปฏิบัติงาน
บุคลากร ระบบของบริษัทฯ หรือเหตุการณ์ภายนอก อาทิเช่น การขาดความรู้ ความเชี่ยวชาญ
และทักษะของพนักงาน การสูญเสียผู้บริหาร/พนักงานที่มีความสำคัญ
ความซับซ้อนของกระบวนการทำงาน สิทธิ์ของการเข้าถึงข้อมูลและความปลอดภัยของข้อมูล
ความทันสมัยของข้อมูล การกระจายอำนาจ หน้าที่ ความรับผิดชอบ
ความเหมาะสมของเกณฑ์การวัดผลการปฏิบัติงาน ซึ่งจะส่งผลกระทบต่อรายได้
ผลกำไรและเงินกองทุนของบริษัท

ความเสี่ยงด้านการปฏิบัติการสามารถเกิดในทุกขั้นตอนของการปฏิบัติงานไม่ว่าจะเป็นการกำหนดนโยบายการควบคุมภายใน
การพิจารณารับประกันภัย การออกแบบและพัฒนาผลิตภัณฑ์ การกำหนดอัตราเบี้ยประกันภัย
การจัดการค่าสินไหมทดแทน การลงทุน และการเอาประกันภัยต่อช่วง

2.1 ความเสี่ยงด้านบุคลากรหลัก

ธุรกิจประกันชีวิตเป็นธุรกิจที่ต้องพึ่งพิงบุคลากรผู้มีความรู้ ความชำนาญและประสบการณ์ในธุรกิจ
ดังนั้นบุคลากรในฝ่ายบริหารจำเป็นต้องมีความรู้ ความชำนาญ และประสบการณ์
หากบริษัทไม่สามารถรักษาผู้บริหาร และบุคลากรที่มีความรู้ความชำนาญไว้ได้ บริษัทฯ
อาจได้รับผลกระทบในทางลบต่อการดำเนินธุรกิจของบริษัทฯได้

แนวทางการบริหารความเสี่ยง

บริษัทฯได้ตระหนักถึงผลกระทบดังกล่าวที่อาจเกิดขึ้น
จึงได้ให้ความสำคัญต่อการบริหารและพัฒนาบุคลากรของบริษัทฯ อย่างต่อเนื่อง บริษัทฯ
จัดให้มีการจัดการอบรมเพื่อพัฒนาทักษะและความรู้ในการทำงานเพื่อเพิ่มศักยภาพของบุคลากร
และมีนโยบายสนับสนุนให้ทีมงานผู้บริหารระดับกลางได้มีส่วนร่วมในการวางแผนบริหารจัดการของบริษัทฯ
เพื่อเพิ่มพูนความรู้และประสบการณ์
และลดความเสี่ยงด้านการพึ่งพิงตัวบุคคลในการดำเนินธุรกิจของบริษัทฯ นอกจากนี้ บริษัทฯ
ยังมีคณะกรรมการบริหารซึ่งรับผิดชอบดูแลการบริหารงานของบริษัทฯ
มีการจ่ายผลตอบแทนและสวัสดิการที่แข่งขันกับตลาดได้เพื่อให้บริษัทฯ
สามารถดึงดูดและรักษาบุคลากรที่มีคุณภาพ

2.2 ความเสี่ยงด้านระบบและกระบวนการ

ความเสี่ยงด้านระบบและกระบวนการเป็นความเสี่ยงอันเนื่องมาจากความไม่เหมาะสมหรือความล้มเหลวของระบบ
หรือกระบวนการภายใน ซึ่งส่งผลต่อประสิทธิภาพและประสิทธิผลในการปฏิบัติงานทุกขั้นตอน

แนวทางการบริหารความเสี่ยง

บริษัทฯ มีการบริหารความเสี่ยงด้านระบบและกระบวนการ โดยการแบ่งแยกหน้าที่ของคณะกรรมการ
คณะกรรมการบริหาร และฝ่ายบริหารอย่างชัดเจน
มีการจัดทำแผนผังอำนาจดำเนินการและแผนผังการปฏิบัติงาน
เพื่อให้ทุกฝ่ายทราบถึงอำนาจดำเนินการ หรืออำนาจตัดสินใจในเรื่องต่าง ๆ ในทุกระดับ
และจัดให้มีการติดตามดูแลให้การดำเนินงานเป็นไปตามนโยบายและแผนที่วางไว้
โดยฝ่ายตรวจสอบภายในมีหน้าที่จัดทำรายงานการปฏิบัติตามกฎเกณฑ์ของกฎหมาย
และข้อบังคับเพื่อนำเสนอต่อคณะกรรมการตรวจสอบเป็นประจำทุกไตรมาส นอกจากนี้ บริษัทฯ
ได้จัดให้มีระบบรักษาความปลอดภัยของข้อมูลที่มีความสำคัญต่อการดำเนินงานและระบบสำรองข้อมูล
เพื่อรองรับเหตุฉุกเฉินอันอาจจะเกิดขึ้น
ตลอดทั้งมีนโยบายการรักษาความปลอดภัยของข้อมูลและระบบข้อมูลเพื่อป้องกันการสูญหายหรือรั่วไหลของข้อมูล

2.3 ความเสี่ยงจากสัดส่วนผู้ถือหุ้นไม่เป็นไปตามกฎหมาย

พระราชบัญญัติประกันชีวิต พ.ศ. 2551 กำหนดให้บริษัทประกันชีวิตต้องมีบุคคลสัญชาติไทย และ/หรือ
นิติบุคคลที่จดทะเบียนในประเทศไทยถือหุ้นรวมกันเกินร้อยละ 75
ของจำนวนหุ้นที่มีสิทธิออกเสียงและจำหน่ายได้แล้วทั้งหมดของบริษัทฯ อย่างไรก็ตาม หุ้นของบริษัทฯ
สามารถถูกเปลี่ยนมือได้ตลอดเวลา ภายหลังจากที่หุ้นของบริษัทฯ เข้าจดทะเบียนในตลาดหลักทรัพย์ฯ
ซึ่งอาจทำให้สัดส่วนผู้ถือหุ้นสัญชาติไทยไม่เป็นไปตามที่พระราชบัญญัติประกันชีวิตกำหนด
และส่งผลให้ผู้ถือหุ้นที่มีคุณสมบัติไม่เป็นไปตามพระราชบัญญัติประกันชีวิตจะไม่สามารถออกเสียงลงคะแนนในการประชุมผู้ถือหุ้นและไม่ได้รับเงินปันผล

แนวทางการบริหารความเสี่ยง

บริษัทฯ ได้ดำเนินการขอผ่อนผันจากสำนักงาน คปภ. โดยเมื่อวันที่ 5 สิงหาคม 2556 บริษัทฯ
ได้รับอนุญาตให้บริษัทฯ สามารถมีบุคคลซึ่งไม่มีสัญชาติไทยถือหุ้นรวมกันได้เกินกว่าร้อยละ 49
ของจำนวนหุ้นที่มีสิทธิออกเสียงและจำหน่ายได้แล้วทั้งหมดของบริษัทฯ เป็นระยะเวลา 10
ปีนับตั้งแต่วันที่ได้รับอนุญาต (วันที่ 5 สิงหาคม 2556) ทั้งนี้
หากการผ่อนผันดังกล่าวข้างต้นสิ้นสุดลงและบริษัทฯ ไม่สามารถขอขยายระยะเวลาการผ่อนผัน
หรือไม่มีการแก้ไขนิยามของบุคคลสัญชาติไทย ตามที่นิยามในพระราชบัญญัติประกันชีวิต และบริษัทฯ
ไม่สามารถปรับสัดส่วนการถือหุ้นให้เป็นไปตามพรบ. ประกันชีวิต ได้ บริษัทฯ
จะต้องระวางโทษปรับและผู้ถือหุ้นที่มีคุณสมบัติไม่เป็นไปตามพรบ.ประกันชีวิต
จะไม่สามารถออกเสียงลงคะแนนในการประชุมผู้ถือหุ้นและไม่ได้รับเงินปันผล

3. ความเสี่ยงด้านประกันภัย (Insurance Risk)

ความเสี่ยงด้านประกันภัยเป็นความเสี่ยงอันเนื่องมาจากการดำเนินกิจกรรมการประกันภัย อาทิ
ความเพียงพอของอัตราเบี้ยประกันภัย พฤติกรรมที่เปลี่ยนไปของผู้ถือกรมธรรม์
การพัฒนาผลิตภัณฑ์ประกันภัยให้ตรงกับความต้องการของตลาด การกระจุกตัวของภัย
ความเพียงพอของเงินสำรองประกันภัยและเงินสำรองค่าสินไหมทดแทน และมหันตภัย

แนวทางการบริหารความเสี่ยง

บริษัทฯ ได้จัดทำคู่มือในการรับประกันภัยที่มีมาตรฐานสูงโดยอาศัยหลักวิชาการและข้อมูลสถิติที่ทันสมัย
มีการปรับปรุงคู่มือในการรับประกันภัยให้เหมาะสมกับสภาพแวดล้อมของตลาดอยู่เสมอ
มุ่งเน้นความรู้และวินัยของเจ้าหน้าที่ในการพิจารณารับประกันภัย
และมีนโยบายการจัดตั้งเงินสำรองที่สูงเพียงพอต่อการเสี่ยงภัยในอนาคตในแบบอนุรักษ์นิยม
นอกจากนี้บริษัทฯ ยังได้มีการจัดซื้อประกันภัยต่อช่วงแบบคุ้มครองความเสียหายส่วนเกิน (Excess
of Loss Protection) โดยจำกัดความเสียหายสูงสุดของบริษัทฯ ต่อกรมธรรม์ (Excess of
Loss per Person) หรือต่อเหตุการณ์หนึ่งๆ (Excess of Loss per Event)
ซึ่งถือเป็นเครื่องมือในการป้องกันและควบคุมความเสี่ยงของภัยโดยรวมที่บริษัทฯ
รับไว้เองโดยไม่ได้มีการทำประกันภัยต่อไปยังบริษัทประกันภัยต่ออื่นๆ
เพื่อลดผลกระทบที่อาจเกิดขึ้นต่อฐานะการเงินของบริษัทฯ เมื่อเกิดความเสียหายขึ้น

4. ความเสี่ยงด้านตลาด (Market Risk)

ความเสี่ยงด้านตลาดเป็นความเสี่ยงอันเนื่องมาจากการเปลี่ยนแปลงอัตราดอกเบี้ย
อัตราแลกเปลี่ยนเงินตราต่างประเทศ ราคาตราสารอนุพันธ์ในตลาดเงินและตลาดทุน ราคาสินทรัพย์
ราคาอสังหาริมทรัพย์ ซึ่งจะมีผลทำให้เกิดความผันผวนต่อรายได้
มูลค่าของสินทรัพย์และหนี้สินทางการเงิน และเงินกองทุนของบริษัทฯ

แนวทางการบริหารความเสี่ยง

บริษัทฯ มีการติดตามและวิเคราะห์ความผันผวนของตราสารที่ลงทุนอันเนื่องมาจากปัจจัยต่างๆ
อย่างต่อเนื่องและสม่ำเสมอเพื่อนำมาใช้ประกอบการตัดสินใจลงทุนให้เหมาะสมกับสภาวการณ์
นอกจากนี้ การลงทุนของบริษัทฯ อยู่ภายใต้ขอบเขตและข้อกำหนดของสำนักงาน คปภ.
ตามพระราชบัญญัติประกันชีวิต พ.ศ. 2551 ซึ่งได้กำหนดประเภทของหลักทรัพย์ที่อนุญาตให้ลงทุน
รวมทั้งควบคุมสัดส่วนของการลงทุนในหลักทรัพย์ใดหลักทรัพย์หนึ่งไว้ด้วย อาทิ มีข้อกำหนดให้บริษัทฯ
สามารถลงทุนในหุ้นสามัญ หุ้นกู้และหน่วยลงทุนต่อรายได้ไม่เกินร้อยละ 5
ของสินทรัพย์รวมของบริษัทฯ และลงทุนในตั๋วสัญญาใช้เงินของบริษัทเงินทุนต่อรายได้ไม่เกินร้อยละ
10 ของสินทรัพย์รวม โดยเงินลงทุนของบริษัทฯ
จะเป็นส่วนหนึ่งของการนำไปคำนวณอัตราส่วนความเพียงพอของเงินกองทุน บริษัทฯ
มีนโยบายที่จะหลีกเลี่ยงการลงทุนในหลักทรัพย์ที่มีความเสี่ยงสูงประเภทหลักทรัพย์เก็งกำไร
และเน้นการลงทุนในสินทรัพย์ที่มีคุณภาพและให้ผลตอบแทนที่แน่นอนสม่ำเสมอ
เนื่องจากรายได้จากการลงทุนถือเป็นรายได้หลักส่วนหนึ่งของบริษัทฯ
งานด้านการลงทุนจึงได้รับการดูแลอย่างใกล้ชิดจากคณะกรรมการและฝ่ายบริหาร

5. ความเสี่ยงด้านเครดิต (Credit Risk)

ความเสี่ยงด้านเครดิตเป็นความเสี่ยงอันเนื่องมาจากการทำสัญญากับคู่สัญญาซึ่งอาจจะไม่สามารถปฏิบัติตามสัญญาที่ได้ตกลงไว้
หรือการที่คู่สัญญาถูกปรับอันดับเครดิตความน่าเชื่อถือ ทำให้บริษัทฯ
มีความเสี่ยงหากบริษัทรับประกันชีวิตต่อไม่ชำระค่าสินไหมทดแทนได้ตามสัญญาหรือเกิดความล่าช้า
ก่อให้เกิดหนี้ค้างชำระหรือหนี้สูญ หรืออาจมีผลกระทบต่อกระแสเงินสดและกำไรสุทธิของบริษัทฯ
หากไม่สามารถเรียกร้องสินไหมทดแทนจากบริษัทประกันภัยต่อได้

แนวทางการบริหารความเสี่ยง

บริษัทฯ
บริหารความเสี่ยงดังกล่าวโดยจัดให้มีการวิเคราะห์คุณภาพและความสามารถในการชำระหนี้ของผู้รับประกันภัยต่อช่วง
พิจารณาผลการจัดอันดับความน่าเชื่อถือ และทบทวนฐานะทางการเงินของผู้รับประกันภัยต่อ
และได้กำหนดเป็นนโยบายที่จะเอาประกันภัยต่อกับบริษัทประกันภัยในต่างประเทศที่มีฐานะทางการเงินที่มั่นคงสูงที่ได้รับการจัดอันดับเครดิตตั้งแต่ระดับ
A ขึ้นไปเท่านั้น ณ วันที่ 31 ธันวาคม 2557 บริษัทฯ มีการทำประกันภัยต่อช่วงคิดเป็นสัดส่วนร้อยละ
1.06 ของเบี้ยประกันภัยรับทั้งหมด

6. ความเสี่ยงด้านสภาพคล่อง (Liquidity Risk)

ความเสี่ยงด้านสภาพคล่องเป็นความเสี่ยงอันเนื่องมาจากการที่บริษัทประกันภัยไม่สามารถชำระหนี้สินและภาระผูกพันเมื่อถึงกำหนด
เนื่องจากไม่สามารถเปลี่ยนสินทรัพย์เป็นเงินสดได้
หรือสามารถจัดหาเงินมาชำระได้แต่ด้วยต้นทุนที่สูงเกินกว่าระดับที่ยอมรับได้
ซึ่งอาจส่งผลกระทบต่อรายได้และเงินสำรองของบริษัทฯ อาทิเช่น ความสามารถของบริษัทฯ
ในการจัดหาเงินทุนในกรณีที่กระแสเงินสดเข้าและออกไม่สอดคล้องกัน

แนวทางการบริหารความเสี่ยง

บริษัทฯ มีการบริหารสินทรัพย์และหนี้สินให้มีความสอดคล้องกัน
มีการกระจายตัวของสินทรัพย์และหนี้สิน
ลงทุนในหลักทรัพย์ที่มีสภาพคล่องให้สอดคล้องกับลักษณะของหนี้สินและภาระผูกพันอย่างเหมาะสม
และดูแลให้มีสินทรัพย์สภาพคล่องที่เพียงพอหากมีความจำเป็นต้องใช้เงินสด นอกจากนี้ บริษัทฯ
ยังเน้นให้มีการดำรงฐานะสภาพคล่องในระดับที่สูงกว่าข้อบังคับของสำนักงาน คปภ.

7. ความเสี่ยงที่จะเกิดใหม่ (Emerging Risk)

ความเสี่ยงที่จะเกิดใหม่เป็นความสูญเสียที่เกิดขึ้นจากความเสี่ยงที่ยังไม่ได้ปรากฏขึ้นในปัจจุบันแต่อาจจะเกิดขึ้นได้ในอนาคตเนื่องจากสภาวะแวดล้อมที่เปลี่ยนไป
ความเสี่ยงประเภทนี้เป็นความเสี่ยงที่เกิดขึ้นอย่างช้าๆ ยากที่จะระบุได้
มีความถี่ของการเกิดต่ำแต่เมื่อเกิดขึ้นแล้วจะส่งผลกระทบอย่างรุนแรง
ความเสี่ยงที่จะเกิดใหม่นี้มักจะถูกระบุขึ้นมาจากการคาดการณ์บนพื้นฐานของการศึกษาจากหลักฐานที่มีปรากฏอยู่
ความเสี่ยงที่จะเกิดใหม่นี้มักจะเป็นผลมาจากการเปลี่ยนแปลงทางการเมือง กฎหมาย สังคม
เทคโนโลยี สภาพแวดล้อมทางกายภาพ หรือการเปลี่ยนแปลงตามธรรมชาติ
ในบางครั้งผลกระทบของความเสี่ยงประเภทนี้อาจจะไม่สามารถระบุได้ในปัจจุบัน เช่น
ผลกระทบต่อชีวอนามัยเนื่องมาจากนาโนเทคโนโลยี
หรืออาหารที่ทำมาจากผลิตผลที่มีการปรับแต่งทางพันธุกรรม
หรือการเปลี่ยนแปลงของสภาวะภูมิอากาศ เป็นต้น

แนวทางการบริหารความเสี่ยง

บริษัทฯ มีการทบทวน ข้อความความคุ้มครองในกรมธรรม์ ตลอดจนกระบวนการการรับประกันภัย
การกำหนดอัตราเบี้ยประกันภัย รวมทั้งการพัฒนาผลิตภัณฑ์ใหม่
เพื่อให้มั่นใจว่าความเสี่ยงที่จะเกิดใหม่ได้ถูกนำมาพิจารณาแล้ว นอกจากนี้ บริษัทฯ
ยังมีการรวบรวมข้อมูลที่เกี่ยวข้องและทำการวิเคราะห์อย่างต่อเนื่อง
เพื่อทำความเข้าใจและหาวิธีการในการจำกัดผลกระทบที่อาจจะมีต่อองค์กรได้อย่างเหมาะสม

4.  ทรัพย์สินที่ใช้ในการประกอบธุรกิจ

สินทรัพย์ถาวร

ณ วันที่ 31 ธันวาคม 2557 บริษัทฯมีสินทรัพย์ถาวรประเภทที่ดิน อาคาร และอุปกรณ์ โดยมีมูลค่าสุทธิตามบัญชีเท่ากับ 45.1 ล้านบาท หรือคิดเป็นร้อยละ 2.3 ของสินทรัพย์รวม ดังรายละเอียดต่อไปนี้

หน่วย : ล้านบาท

+-----------------------------+---------+--------------+-------------+
| รายการ                      | ลักษณะ   | มูลค่าสุทธิ      | ภาระผูกพัน    |
|                             | กรรมสิทธิ์ |              |             |
+-----------------------------+---------+--------------+-------------+
| 1.  ที่ดิน เนื้อที่ 63 ตารางวา     | เจ้าของ  | 17.6         | - ไม่มี -     |
+-----------------------------+---------+--------------+-------------+
| 2.  อาคารสำนักงานสูง 6 ชั้น     | เจ้าของ  | 24.8         | - ไม่มี -     |
|                             |         |              |             |
|    ตั้งอยู่ที่โครงการปรีชาคอมเพล็กซ์ |         |              |             |
|     ถนนรัชดาภิเษก             |         |              |             |
|                             |         |              |             |
| เขตห้วยขวาง กรุงเทพฯ          |         |              |             |
+-----------------------------+---------+--------------+-------------+
| 3.                          | เจ้าของ  | 1.1          | - ไม่มี -     |
| เครื่องตกแต่งและเครื่องใช้สำนักงาน |         |              |             |
+-----------------------------+---------+--------------+-------------+
| 4.  คอมพิวเตอร์               | เจ้าของ  | 0.1          | - ไม่มี -     |
+-----------------------------+---------+--------------+-------------+
| 5.  ยานพาหนะ                | เจ้าของ  | 1.5          | ม           |
|                             |         |              | ีสัญญาเช่าทางก |
|                             |         |              | ารเงินค้างจ่าย |
|                             |         |              | จำนวน 0.3   |
|                             |         |              | ล้านบาท      |
+-----------------------------+---------+--------------+-------------+
| รวม                         |         | 45.1         |             |
+-----------------------------+---------+--------------+-------------+

ที่ดินและอาคารดังกล่าวเป็นที่ตั้งของอาคารสำนักงานของบริษัทฯ
โดยพื้นที่ในอาคารส่วนหนึ่งให้เช่าแก่บริษัทในกลุ่มตามรายละเอียดในข้อ 12 รายการระหว่างกัน

การประเมินราคาทรัพย์สิน

บริษัทฯ มีนโยบายในการประเมินราคาที่ดินและอาคารที่ใช้เป็นสถานที่สำหรับประกอบธุรกิจ ทุก 3 ปี
โดยมีวัตถุประสงค์เพื่อใช้ในการคำนวณเงินกองทุนของบริษัทฯ
ตามหลักการดำรงเงินกองทุนตามระดับความเสี่ยง (Risk Based Capital: RBC)
ซึ่งเป็นไปตามประกาศคณะกรรมการกำกับและส่งเสริมการประกอบธุรกิจประกันภัย 2 ฉบับ ดังนี้

1. เรื่อง การประเมินราคาทรัพย์สินและหนี้สินของบริษัทประกันชีวิต พ.ศ. 2554

2. เรื่อง กำหนดประเภทและชนิดของเงินกองทุน รวมทั้งหลักเกณฑ์ วิธีการ
และเงื่อนไขในการคำนวณเงินกองทุนของบริษัทประกันชีวิต พ.ศ. 2554

โดยในปี 2556 บริษัทฯ
ได้ว่าจ้างผู้ประเมินอิสระเพื่อดำเนินการประเมินราคาที่ดินและอาคารที่ใช้เป็นสถานที่สำหรับประกอบธุรกิจ
อย่างไรก็ตาม ผลการประเมินราคาทรัพย์สินตามที่กล่าวถึงข้างต้นนี้
จะไม่มีผลต่อการปรับปรุงรายการทางบัญชี การทำรายการระหว่างกัน
และการปรับโครงสร้างการดำเนินธุรกิจแต่อย่างใด

5.  ข้อพิพาททางกฎหมาย

บริษัทฯ ไม่มีข้อพิพาททางกฎหมายที่อาจมีผลกระทบด้านลบต่อสินทรัพย์ของบริษัทฯ ที่มีจำนวนสูงกว่าร้อยละ 5 ของส่วนของผู้ถือหุ้น ณ วันที่ 31 ธันวาคม 2557 และไม่มีข้อพิพาททางกฎหมายที่กระทบต่อการดำเนินธุรกิจของบริษัทฯ อย่างมีนัยสำคัญ 

6.  ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท ไทยรีประกันชีวิต จำกัด (มหาชน) (บริษัทฯ) จัดตั้งขึ้นเมื่อวันที่ 5 มกราคม 2543
โดยมีบริษัท ไทยรับประกันภัยต่อ จำกัด (มหาชน)
ซึ่งเป็นบริษัทมหาชนจำกัดตามกฎหมายไทยและจดทะเบียนในตลาดหลักทรัพย์แห่งประเทศไทยเป็นผู้ถือหุ้นใหญ่
ในอัตราร้อยละ 41.5 ของทุนที่ออกและชำระแล้ว บริษัทฯ
ประกอบกิจการในประเทศไทยโดยมีธุรกิจหลักคือ ดำเนินธุรกิจประกันภัยต่อ ด้านการประกันชีวิต

บริษัทฯ ได้จดทะเบียนแปรสภาพเป็นบริษัทมหาชนจำกัด ตามพระราชบัญญัติบริษัทมหาชนจำกัด พ.ศ.
2535 และได้เปลี่ยนชื่อบริษัทฯกับกระทรวงพาณิชย์จาก “บริษัท ไทยรีประกันชีวิต จำกัด” เป็น
“บริษัท
ไทยรีประกันชีวิต จำกัด (มหาชน)” เมื่อวันที่ 29 กันยายน 2554 ปัจจุบันบริษัทฯ
มีทุนจดทะเบียนทั้งสิ้น 600 ล้านบาท เรียกชำระแล้ว 600 ล้านบาท

ข้อมูลทั่วไปของบริษัทฯ

+------------------------------+---------------------------------------+
| ชื่อบริษัท                       | บริษัท ไทยรีประกันชีวิต จำกัด (มหาชน)        |
+------------------------------+---------------------------------------+
| ที่ตั้งสำนักงานใหญ่                | เลขที่ 48/15 ซอยรัชดาภิเษก 20 ถนนรัชดาภิเษก |
|                              | แขวงสามเสนนอก เขตห้วยขวาง กรุงเทพมหานคร |
|                              | 10310                                 |
+------------------------------+---------------------------------------+
|                              | โทรศัพท์ 0-2660-1280-86 โทรสาร          |
|                              | 0-2277-6227                           |
+------------------------------+---------------------------------------+
| ประเภทธุรกิจ                   | ดำเนินธุรกิจประกันภัยต่อ                    |
|                              | ด้านการประกันชีวิตทุกประเภท                |
+------------------------------+---------------------------------------+
| เลขทะเบียนบริษัท                | 0107554000241                         |
+------------------------------+---------------------------------------+
| เว็บไซต์                       | www.thairelife.co.th                  |
+------------------------------+---------------------------------------+
| ทุนจดทะเบียน                   | หุ้นสามัญจำนวน 600,000,000 หุ้น            |
|                              |                                       |
|                              | มูลค่าที่ตราไว้ หุ้นละ 1 บาท รวม 600,000,000 |
|                              | บาท                                   |
+------------------------------+---------------------------------------+
| จำนวน                        | หุ้นสามัญจำนวน 600,000,000 หุ้น            |
| และชนิดของหุ้นที่จำหน่ายได้แล้วทั้งหมด |                                       |
|                              | มูลค่าที่ตราไว้ หุ้นละ 1 บาท รวม 600,000,000 |
|                              | บาท                                   |
+------------------------------+---------------------------------------+

ข้อมูลทั่วไปของนิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

+------------------------------+---------------------------------------+
|                              |                                       |
+------------------------------+---------------------------------------+
| ชื่อบริษัท                       | บริษัท อีเอ็มซีเอส ไทย จำกัด                |
+------------------------------+---------------------------------------+
| ที่ตั้งสำนักงานใหญ่                | เลขที่ 183 อาคารรีเจ้นท์เฮาส์ ชั้น 10         |
|                              | ถนนราชดำริ                             |
|                              |                                       |
|                              | แขวงลุมพินี เขตปทุมวัน กรุงเทพฯ 10330       |
|                              |                                       |
|                              | โทรศัพท์ 0-2650-5700 โทรสาร 0-2651-9091 |
+------------------------------+---------------------------------------+
| ประเภทธุรกิจ                   | ด                                     |
|                              | ำเนินธุรกิจให้บริการด้านคอมพิวเตอร์ในการจัดการ |
|                              | ค่าสินไหมทดแทนรถยนต์และจัดทำสถิติที่เกี่ยวข้อง   |
+------------------------------+---------------------------------------+
| เลขทะเบียนบริษัท                | 0105543108248                         |
+------------------------------+---------------------------------------+
| เว็บไซต์                       | www.emcsthai.com                      |
+------------------------------+---------------------------------------+
| จำนวน                        | หุ้นสามัญจำนวน 6,000,000 หุ้น              |
| และชนิดของหุ้นที่จำหน่ายได้แล้วทั้งหมด |                                       |
|                              | มูลค่าที่ตราไว้ หุ้นละ 5 บาท รวม 30,000,000  |
|                              | บาท                                   |
+------------------------------+---------------------------------------+
|                              |                                       |
+------------------------------+---------------------------------------+

ข้อมูลทั่วไปของบุคคลอ้างอิง

+----------------------------+-----------------------------------------+
| นายทะเบียนหลักทรัพย์           |   บริษัท ศูนย์รับฝากหลักทรัพย์ (ประเทศไทย) จำกัด |
|                            |                                         |
|                            |   เลขที่ 62 อาคารตลาดหลักทรัพย์แห่งประเทศไทย  |
|                            |                                         |
|                            |   ถนนรัชดาภิเษก คลองเตย กรุงเทพฯ 10110     |
|                            |                                         |
|                            |   โทรศัพท์ 0-2229-2888 โทรสาร 0-2654-5427 |
+----------------------------+-----------------------------------------+
| ผู้ตรวจสอบบัญชี                | นางสาวรัชดา ยงสวัสดิ์วาณิชย์                  |
|                            |                                         |
|                            | ผู้สอบบัญชีรับอนุญาต เลขที่ 4951                |
|                            |                                         |
|                            |   บริษัท สำนักงาน อีวาย จำกัด                |
|                            |                                         |
|                            |   เลขที่ 193/136-137 อาคารเลครัชดา ชั้น 33   |
|                            |                                         |
|                            |   ถนนรัชดาภิเษก แขวงคลองเตย               |
|                            |                                         |
|                            |   เขตคลองเตย กรุงเทพฯ 10110              |
|                            |                                         |
|                            |   โทรศัพท์ 0-2264-9090 โทรสาร             |
|                            |   0-2264-0789-90                        |
+----------------------------+-----------------------------------------+

6.2 ข้อมูลสำคัญอื่น

-ไม่มี-